ВЪПРОСИ И ОТГОВОРИ ПО ПРОЦЕДУРА ЗА ПРЕДОСТАВЯНЕ НА БЕЗВЪЗМЕЗДНА ФИНАНСОВА ПОМОЩ
BG161PO003-2.4.01
„ПОДКРЕПА ЗА РАЗВИТИЕТО НА КЛЪСТЕРИТЕ В БЪЛГАРИЯ”
/ОТГОВОР НА ВЪПРОС ПУБЛИКУВАН НА 22.07.2010 г./
ВЪПРОС №: 1 

Уважаеми дами и господа, 
По повод обявената процедура за подбор на проекти: BG161PO003-2.4.01 „Подкрепа за развитието на клъстерите в България”, моля за пояснение на следния текст: 

„В случаите, когато кандидатът е дружество по смисъла на чл. 357-364 от Закона за задълженията и договорите (ЗЗД), горните прагове се прилагат за всеки от участниците в дружеството поотделно на база натрупване с други минимални помощи, получени от съответния участник, участващ в дружеството-кандидат, като помощта с натрупване, както за съответния участник, така и за кандидата, не трябва да надвишава левовата равностойност на 200 000 евро (391 166 лева) за период от 3 последователни финансови години...” 
По-конкретно, при такова обединение от 20 лица, никое от които не е получавала държавна помощ през последните 3 години, какъв може да бъде максимално допустимият размер на помощта за всеки проект, ако в него не се предвиждат инвестиционни разходи по компонент 3. 

С други думи, безвъзмездната помощ за проект, който включва дейности само по компонент 1 и 2 може ли да надвишава 200 хил. евро? 

Благодаря предварително
E-mail: beneficient@abv.bg
17.07.2010 г.  
ОТГОВОР №: 1
Съгласно т.1.6 Размер и интензитет на безвъзмездната финансова помощ от Насоките за кандидатстване по настоящата процедура и в съответствие с правилата за минимална помощ, определени в Регламент № 1998/2006, общият размер на всички получени минимални помощи, предоставени на всяко едно предприятие, не може да надхвърля левовата равностойност на 200 000 евро (391 166 лева), а за предприятия, осъществяващи дейност в отрасъл „шосеен транспорт” – 100 000 евро (195 583 лева) за три последователни финансови години. 
Предвид това и независимо от факта, че никое от юридическите лица, участващи в обединението-кандидат, „не е получавало държавна помощ през последните 3 години”, следва да имате предвид, в случай, че Вашият проект включва дейности само по Компонент 1 „Изграждане и подкрепа на административното тяло на клъстера” и Компонент 2 „Проекти с кратък период на действие и бърз резултат и дейности за привличане на нови членове в клъстера” (допустимите кандидати тук са обединения-клъстери в процес на създаване, новосъздадени или вече съществуващи клъстери, които включват минимум 7 юридически лица или еднолични търговци, регистрирани съгласно Търговския закон или Закона за кооперациите) допустимият максимален размер на безвъзмездната финансова помощ по двата компонента не може  да надхвърля левовата равностойност на 200 000 евро (391 166 лева) за кандидат (всички физически и юридически лица и техни обединения, които кандидатстват за безвъзмездна финансова помощ чрез подаване на проектно предложение) за период от 3 последователни финансови години, а в случай, че кандидатът осъществява дейност в отрасъл „шосеен транспорт” този размер е 100 000 евро (195 583 лева). 
/ОТГОВОРИ НА ВЪПРОСИ ПУБЛИКУВАНИ НА 13.08.2010 г./ 

ВЪПРОС №: 2 

Уважаеми дами и господа, 

Във връзка с обявената открита процедура за подбор на проекти, без определен срок за кандидатстване BG161PO003-2.4.01 „Подкрепа за развитието на клъстерите в България",

бихме желали да отправим следния въпрос по отношение на допустимост на кандидатите - 

Камарата на строителите в България е сдружение с нестопанска цел, представителна браншова организация и социален партньор, учредена със специален закон -Закон за камарата на строителите, 

обнародван в ДВ,  бр. 108 от 29.12.2006 г. Поради това същата няма регистрация по ЗЮЛНЦ, който е общ закон спрямо специалния такъв.

Други браншови организации, създадени по този ред със специален закон са Камара на архитектите и инженерите в инвестиционното проектиране - КИИП и Камарата на геодезистите.

Моля, за Вашето становище по отношение на допустимостта на кандидатурата на КСБ по посочената схема.

Благодаря Ви !

С уважение,

Нина Георгиева

22.07.2010 г.  

ОТГОВОР №: 2 
Съгласно т.2.1.1. „Общи критерии за допустимост на кандидатите” от Насоките за кандидатстване по процедура BG161PO003-2.4.01 „Подкрепа и развитие на клъстерите в България ” и т. 2.1.2. „Специфични критерии за допустимост на кандидатите ”детайлно са указани всички критерии, на които следва да отговарят кандидатите, за да бъдат допустими за финансиране, а именно: 

Допустими за финансиране по Компонент 1 и Компонент 2 от настоящата процедура са кандидати, които следва да бъдат обединения – клъстери в процес на създаване, новосъздадени или вече съществуващи клъстери, които включват минимум 7 /седем/ юридически лица или еднолични търговци, регистрирани съгласно Търговския закон или Закона за кооперациите.

На следващо място, допустими за финансиране по Компонент 3 са кандидати, които следва да бъдат обединения – новосъздадени или вече съществуващи клъстери, които включват минимум 20 /двадесет/ участника – юридически лица или еднолични търговци, попадащи в изброените хипотези по-долу, като минимум един от участниците е учебно заведение – български висше училище или професионално училище/професионална гимназия:  

· юридически лица или еднолични търговци, регистрирани съгласно Търговския закон или Закона за кооперациите;
· юридически лица с нестопанска цел, регистрирани съгласно Закона за юридическите лица с нестопанска цел;
· български висши училища, получили последна валидна оценка при институционална акредитация не по – ниска от „добра” съгласно Глава десета от Закона за висшето образование;
· професионални училища и професионални гимназии съгласно чл. 26 от Закона за народната просвета;
· Българска академия на науките и нейните институти и звена;
· Селскостопанска академия и институти към нея;
· Експериментални лаборатории, изследователски институти по смисъла на чл. 60 от Закона за администрацията;
· Научни организации по смисъла на параграф 1, т. 1 от Допълнителните разпоредби на Закона за насърчаване на научните изследвания;
· Общини и/или Областна администрация.
Предвид изложеното, следва да имате предвид, че горепосочените варианти изчерпват всички възможности за допустимост на кандидатите по процедурата. В случай, че представляваният от Вас кандидат не попада в един от посочените варианти, същият не отговаря на критериите за допустимост по процедурата.
ВЪПРОС №: 3 

Ние сме новосъздаден клъстер. Решението е от 17.03.2010 г. на Софийски градски съд. Желаеме да подадем проект по процедура BG161Р0003-2.4.01. "Подкрепа на клъстерите в България"
От НСИ отказват да ни издадат удостоверение относно кода на основната икономическа дейност, защото сме новосъздадени и нямаме отчет за миналата година.

Как да процедираме в този случай и какъв алтернативен документ да представим?
Райчо Георгиев 

26.07.2010 г. 

ОТГОВОР №: 3  
Съгласно т.3.1.1 „Списък на документите за кандидатстване” от Насоките за кандидатстване, за да удостоверят допустимостта си от гледна точка на критериите за допустимост по настоящата процедура за безвъзмездна финансова помощ, в подкрепа на проектното си предложение кандидатите следва да представят задължителни придружителни документи, в които се включва и Удостоверение от Националния статистически институт относно кода на основната икономическа дейност на кандидата – копие, заверено от кандидата.   

Предвид факта, че в поставения от Вас въпрос липсва информация относно правната форма на сдружаване на обединението-кандидат – регистрация съгласно Търговски закон, Закон за задълженията и договорите, Закон за юридическите лица с нестопанска цел, или други приложими нормативни актове съгласно българското законодателство, следва да имате предвид: 

В случай, че кандидатът е регистриран по Закона за търговския регистър и кодът на основната му икономическа дейност е вписан в Търговския регистър, това обстоятелство ще се проверява служебно съгласно чл. 23, ал. 4 от Закона за търговския регистър.

В случай, че кандидатът е дружество по смисъла на чл. 357 – чл.364 от ЗЗД, Удостоверение за код на основната икономическа дейност, издадено от Националния статистически институт следва да бъде представено от всички организации, участващи в дружеството /в случай че за тях е приложим код на основната икономическа дейност/. В случай, че организацията, участваща в дружеството-кандидат по смисъла на чл. 357-чл. 364 от  ЗЗД е регистриран/а по Закона за търговския регистър, и кодът на основната икономическа дейност е вписан в търговския регистър,  това обстоятелство ще се проверява служебно съгласно чл. 23, ал. 4 от Закона за търговския регистър. 

В случаите, когато кандидатът е новосъздадено юридическо лице с нестопанска цел, регистрирано съгласно ЗЮЛНЦ, което към датата на подаване на проектното предложение няма приключена финансова година и не може да представи удостоверение от НСИ относно кода на основната икономическа дейност, то за същия следва бъде представено удостоверение издадено от Регистър БУЛСТАТ на Агенция по вписванията, от което да е видна основната осъществявана от кандидата дейност или друг документ, предоставящ тази информация,  и издаден от съответния компетентен орган.    

ВЪПРОС №: 4 

Здравейте,

Имам следните въпроси по схема процедура за подбор на проекти: BG161PO003-2.4.01 „Подкрепа за развитието на клъстерите в България":
1. Ако клъстера е регистриран по ЗЮЛНЦ, като нестопанска организация в частна полза, необходимо ли е да се попълва частта от раздел I "Описание на кандидата" (Категория на кандидата) - микро, малко, средно или голямо предприятие. В тази насока трябва ли да се попълва Декларация по чл.3 и 4 от ЗМСП за целия клъстер или за всяко от предприятията членове по отделно.
2. В разходите за визуализация, могат ли да бъдат включвани разходи за организиране на пресконференции, изработване на ТВ предавания и тяхното излъчване, публикации в пресата, радио обяви за събитията. 
3. Закупуването на офис техника (компютри и софтуер) допустимо ли е като разход в рамкитен на Компонент 1 "Изграждане и подкрепа на административното тяло на клъстера"
Благодаря предварително 
С Уважение 
Пламен Василев
29.07.2010 г.
ОТГОВОР №: 4 
1. Моля имайте предвид, публикувания по-горе отговор на Въпрос №: 4 – т.8, по-горе.

2. При определяне на допустимите дейности за визуализация на проекта следва да се съобразите с указанията, представени в т. 5.8 „Мерки за информиране и публичност” от Насоките за кандидатстване процедурата, а именно: задължително упоменаване на финансовия принос на ЕС в случаите, описани в т.2.8, поставяне на постоянна разяснителна табела и на информационно табло съгласно изискванията и в случаите, когато е приложимо, както подробно е указано в т. 2.8, и поставяне на стикери върху всеки актив, придобит по проекта. 

Допълнително следва да имате предвид, че по Компонент 2 „Проекти с кратък период на действие и бърз резултат и дейности за привличане на нови членове в  клъстъра” от процедурата, допустимите дейности включват:

„( Дейности, насочени към подпомагане развитието на клъстера и привличане на нови членове:

Организиране и провеждане на събития за представяне на клъстера, насочени към разширяване и развитие на дейността му, както и към привличане на нови клиенти и нови членове на клъстера;

Създаване на интернет страница и интранет мрежа за нуждите на клъстера и изграждане на информационна база данни и др.

( Дейности за насърчаване на клъстерния маркетинг и разширяване на членството на клъстера:

Извършване на маркетингови проучвания, анализ на целевите пазари в страната и в чужбина, разработване на маркетингова стратегия, инвестиционна стратегия, обща стратегия за развитие на клъстера, в случай, че клъстерът няма разработени такива;

Популяризиране на името (марката) на клъстера – разработване и отпечатване на брошури и информационни материали за представяне на дейността на клъстера;

Участие на клъстера в национални и международни изложения и панаири;

Дейности, насочени към свързване в мрежа на членовете на клъстера, включително изграждане на транснационални клъстерни връзки за насърчаване на сътрудничеството с други клъстери. 

( Други маркетингови дейности, дейности за привличане на нови членове и др., които са включени в маркетинговата стратегия и/или в общата стратегия за развитие на клъстера.”

3. При подготовката на Вашето проектно предложения, следва да имате предвид, че съгласно т. 2.3.1.2. „Специфични допустими разходи по процедурата” от Насоките за кандидатстване, допустими за финансиране по Компонент 1 „Изграждане и подкрепа на административното тяло на клъстера” са следните разходи: 

· Разходи за възнаграждения, включително за здравни и осигурителни вноски за сметка на работодателя, изплатени въз основа на трудов договор, като са допустими разходите за 4-ма служители, наети на пълен работен ден (8 работни часа).

· Разходи за ресурсно обезпечаване на управленското и административното тяло на клъстера – режийни разходи и разходи за консумативи за работните помещения на административното тяло на клъстера (разходи за електричество, отопление, вода, телефон, факс, интернет достъп, консумативи-офис материали зa работните помещeния на административното тяло на клъстера). 

· Разходи за участия в семинари, тренинги, конференции, информационни събития, обмен на опит, добри практики и други за постоянния персонал на административното тяло на клъстера – разходи за такси за участие в посочените събития и разходи за командировки (пътни, дневни и квартирни) във връзка с участия в подобни събития. 

· Разходи за консултантски услуги за изготвяне на проектното предложение по настоящата процедура  - до 5% от общите допустими разходи по проекта, но не повече от 10 000 лева; 

· Разходи за визуализация на проекта  – не повече от 5 000 лева;

· Разходи за одит на проекта (извършен от регистриран одитор) - не повече от 20 000 лева.

/ОТГОВОРИ НА ВЪПРОСИ ПУБЛИКУВАНИ НА 20.08.2010 г./ 
ВЪПРОС №: 5 

Ние сме новосъздаден клъстер. Решението е от 17.03.2010 г. на Софийски градски съд. Желаеме да подадем проект по процедура BG161Р0003-2.4.01. "Подкрепа на клъстерите в България"
От НСИ отказват да ни издадат удостоверение относно кода на основната икономическа дейност, защото сме новосъздадени и нямаме отчет за миналата година.

Как да процедираме в този случай и какъв алтернативен документ да представим?
Райчо Георгиев 

26.07.2010 г. 

ОТГОВОР №: 5  
Съгласно т.3.1.1 „Списък на документите за кандидатстване” от Насоките за кандидатстване, за да удостоверят допустимостта си от гледна точка на критериите за допустимост по настоящата процедура за безвъзмездна финансова помощ, в подкрепа на проектното си предложение кандидатите следва да представят задължителни придружителни документи, в които се включва и Удостоверение от Националния статистически институт относно кода на основната икономическа дейност на кандидата – копие, заверено от кандидата.   

Предвид факта, че в поставения от Вас въпрос липсва информация относно правната форма на сдружаване на обединението-кандидат – регистрация съгласно Търговски закон, Закон за задълженията и договорите, Закон за юридическите лица с нестопанска цел, или други приложими нормативни актове съгласно българското законодателство, следва да имате предвид: 

В случай, че кандидатът е регистриран по Закона за търговския регистър и кодът на основната му икономическа дейност е вписан в Търговския регистър, това обстоятелство ще се проверява служебно съгласно чл. 23, ал. 4 от Закона за търговския регистър.

В случай, че кандидатът е дружество по смисъла на чл. 357 – чл.364 от ЗЗД, Удостоверение за код на основната икономическа дейност, издадено от Националния статистически институт следва да бъде представено от всички организации, участващи в дружеството /в случай че за тях е приложим код на основната икономическа дейност/. В случай, че организацията, участваща в дружеството-кандидат по смисъла на чл. 357-чл. 364 от  ЗЗД е регистриран/а по Закона за търговския регистър, и кодът на основната икономическа дейност е вписан в търговския регистър,  това обстоятелство ще се проверява служебно съгласно чл. 23, ал. 4 от Закона за търговския регистър. 

В случаите, когато кандидатът е новосъздадено юридическо лице с нестопанска цел, регистрирано съгласно ЗЮЛНЦ, което към датата на подаване на проектното предложение няма приключена финансова година и не може да представи удостоверение от НСИ относно кода на основната икономическа дейност, то за същия следва бъде представено удостоверение издадено от Регистър БУЛСТАТ на Агенция по вписванията, от което да е видна основната осъществявана от кандидата дейност или друг документ, предоставящ тази информация,  и издаден от съответния компетентен орган.    

/ОТГОВОРИ НА ВЪПРОСИ ПУБЛИКУВАНИ НА 07.09.2010 г./ 
ВЪПРОС №: 6

Въпрос по процедура „Подкрепа за развитието на клъстерите в България”:

1. Допустима ли е кандидатура представена от едно единствено юридическо лице с нестопанска цел, регистрирано по Закона за юридическите лица с нестопанска цел, което представлява сдружение/браншова асоциация/ имаща многобройни членове –юридически лица регистрирани по ТЗ? Въпросът не е питане за допустимост на конкретен кандидат, а искане за разяснение на Насоките за кандидатстване, които не дават яснота по този принципен казус. Не е възможно без разяснение от УО да се направи тълкувание на текста от Насоките, който казва, че допустими са обединения от ЮЛ регистрирани по ТЗ и ЮЛ с нестопанска цел,но не казва дали едно ЮЛ с нестопанска цел обединяващо множество членове - търговски дружества е допустим и достатъчен за покриване критериите за допустимост единствен кандидат по проект. 

 
2. Възможно ли е по проект, който включва компонент 1 и 2, дейността за представяне на клъстера и привличане на нови членове, организирана от клъстера, да започне и приключи в средата на продължителността на компонент 1? Т.Е възможно ли е проектът да започне с компонент 1 и напр. на 8мия месец от изпълнението на компонент 1 да започне изпълнението на компонент 2, което да приключи в рамките на изискуемите 4 месеца за компонент 2?  

Поздрави,   

Ангелина Добрева

11.08.2010 г. 

ОТГОВОР №: 6  
1. Възприетата в Насоките за кандидатстване по настоящата процедура концепция за клъстер е следната: „специфични мрежи от взаимосвързани предприятия, специализирани доставчици на стоки и услуги и свързаните с тях научни институции, обучаващи организации, местни власти, не-правителствени организации и други структури, които работят съвместно на основата на публично-частно партньорство за постигане на общи цели. 

Поради това следва да имате предвид, че „сдружение/браншова асоциация, имаща многобройни членове – юридически лица, регистрирани по ТЗ” въпреки наличието на членове, не отговаря на концепцията за клъстер и съответно не следва да бъде допустимо участието само на едно подобно юридическо лице, независимо от броя членове, с които разполага.   

2. Насоките за кандидатстване по настоящата процедура не поставят изисквания по отношение на начина на изпълнение на предвидените дейности в рамките на индивидуален проект, като проектите по Компонент 2 „Проекти с кратък период на действие и бърз резултат и дейности за привличане на нови членове в клъстера”  ще се считат за „проекти с кратък период на действие и бърз резултат”, в случай че същите бъдат изпълнени в срок до 4 месеца от сключване на договора/договорите с изпълнителя/изпълнителите на предвидените дейности по реда на ПМС №: 55/2007 г.  

При подготовката на Вашето проектно предложение и по-специално на времевата рамка, необходима за отделните компоненти по процедурата, както и дейностите, включени в рамките на тези компоненти, кандидатите следва така да планират изпълнението на съответните дейности по проекта, че същите да отговорят на заложените цели и очакваните резултати, като се съобразят с посочените в Насоките за кандидатстване изисквания за максимална продлъжителност на всеки проект не повече от 24 месеца. 
ВЪПРОС №: 7

Уважаеми Г-не/Г-жо,

Във връзка с горната процедура, бихме искали да зададем следния въпрос:

 Допустимо ли е да кандидатства по настоящата процедура кандидат, който е дружество по Закона за юридическите лица с нестопанска цел (ЗЮЛНЦ), чийто един от членовете е Юридическо лице (ЮЛ) с представител, който е Член на Управителния съвет на това дружество-кандитат, като същото ЮЛ-член е и член на друго дружество по ЗЮЛНЦ, като съответно представителят му е Член на Управителния съвет и на това дружество. Налице ли е конфликт на интереси или друго основание за недопустимост ако и двете дружества по ЗЮЛНЦ (имащи за член едно и също ЮЛ с представител, който е Член на Управителния съвет и на двете дружества) кандидатстват за финансиране по настоящата схема по едно и също време и за еднакви компоненти – Компонент 1 и Компонент 2, но със самостоятелни различни проекти?

Разчитам на Вашите отговори.

Благодаря Ви предварително.

С уважение,

Валерия Стоичкова

е-mail: valeria_stoichkova@abv.bg 
23.08.2010. 

ОТГОВОР №: 7  
Насоките за кандидатстване по процедура BG161PO003-2.4.01 „Подкрепа за развитието на клъстерите в България” не поставят изисквания и/или ограничения по отношение на участието на юридически лица с нестопанска цел с проектни предложения по процедурата, имащи „ един и същ представител – член на управителния съвет на други ЮЛНЦ”, като наличието на свързаност да бъде декларирано по надлежния ред и посредством съответните документи на етап кандидатстване. 

Следва да имате предвид, че кандидатите, които представляват дружества по смисъла на ЗЮЛНЦ,  не могат да участват в процедурата за подбор на проекти и да получат безвъзмездна финансова помощ, ако са обект на конфликт на интереси с Управляващия и/или Договарящия орган по смисъла на чл. 52 от Регламент ( EO, Евротом)  № 1605 относно Финансовия регламент, приложим за общия бюджет на Европейските общности, обстоятелство посочено в т.2.1.3. на Общите критерии за недопустимост на кандидатите в буква 3). Кандидатите са длъжни да декларират, че не попадат в тази категория, като попълнят декларация по чл. 7, ал. 7, т. 1 от ПМС № 121/31.07 г – приложение Г към Насоките за кандидатстване. 

ВЪПРОС №: 8

Добър ден,

ние сме НПО "Не спирай". Основната цел на нашата организация е пълноценното използване на ресурси. Проявяваме интерес към 

ОП "Развитие на конкуртенстноспособността на българската икономика" 2007-2013, 

Приоритетна ос 2, 

Област на въздействие 2.4,

Операция 2.4.1 "Насърчаване на бизнес кооперирането и клъстерите"

Бихме желали да получим информация за планираните информационни дни. 

Благодаря предварително.

Поздрави,

Яна Руменова
е-mail: iana@nespirai.net 
24.08.2010. 

ОТГОВОР №: 8 
Графикът за провеждане на информационните дни по настоящата процедура ще бъде публикуван на интернет страницата на Управляващия орган – www.opcompetitiveness.bg  и на интернет страницата на Междинното звено –www.ibsme.org. Своевременно следва да следите за публикуване на конкретните дати.

/ОТГОВОРИ НА ВЪПРОСИ ПУБЛИКУВАНИ НА 09.09.2010 г./ 
ВЪПРОС №: 9

Моля за разяснение на следния текст от насоките за кандидатстване, страница 17, по схема BG161PO003-2.4.01 „Подкрепа за развитието на клъстерите в България”:
"За да бъдат допустими за финансиране по Компонент 1 и Компонент 2 от настоящата
процедура, кандидатите следва да бъдат обединения - клъстери в процес на
създаване, новосъздадени или вече съществуващи клъстери, които включват минимум
7 (седем) юридически лица или еднолични търговци, регистрирани съгласно
Търговския закон или Закона за кооперациите; думите: „регистрирани съгласно ТЗ и закона за кооперациите за клъстерните обединения ли се отнасят или за едноличните търговци? И за да бъде конкретен въпроса ми: по компонент 1 и 2 могат ли да кандидатстват клъстерни обединения, регистрирани под формата на юридически лица с нестопанска цел, в които да участват НПО, университети, общини, търговци и други, изброени в т.2.1.3.  

Клъстер, регистриран като НПО, съставен от 20 члена по т.2.1.3. може ли да кандидатства и по компонент 1 и 2? Могат ли да се комбинират дейности и по трите компонента? Този текст в насоките е абсолютно неясен и двусмислен. Моля, публикувайте корекции или разяснения. 
Ели Кръстева, Варна 

eli.krasteva@gmail.com 

31.08.2010. 

ОТГОВОР №: 9   
Както недвусмислено е указано в т.1.7. „Компоненти на процедурата” от Насоките за кандидатстване по процедура BG161PO003-2.4.01 „Подкрепа за развитието на клъстерите в България”:

„...Кандидатите за безвъзмездна финансова помощ могат да представят проектни предложения, включващи различни комбинации от дейности по посочените три допустими компоненти в зависимост от потребностите за развитие на клъстера”. 

Допълнително съгласно т.1.7 от Насоките за кандидатстване „включването на дейности по 1 „Изграждане и подкрепа на административното тяло на клъстера” е задължително в случаите, когато клъстерът – кандидат няма създадено клъстерно управително тяло”, както и  „включването на дейности само по Компонент 3 ”Инвестиционен компонент” е недопустимо по настоящата процедура”. При планиране на дейностите и комбинацията от компоненти по предлагания проект, следва да се съобразите с посочените указания.

Съгласно т. 2.1.1 от Насоките за кандидатстване: "За да бъдат допустими за финансиране по Компонент 1 и Компонент 2 от настоящата
процедура, кандидатите следва да бъдат обединения - клъстери в процес на
създаване, новосъздадени или вече съществуващи клъстери, които включват минимум 7 (седем) юридически лица или еднолични търговци, регистрирани съгласно Търговския закон или Закона за кооперациите”, т.е изискването е обединението – клъстер да включва (да се състои от) минимум 7 (седем) юридически лица или еднолични търговци, регистрирани съгласно Търговския закон или Закона за кооперациите. Посоченото е изискване за минимален брой на участниците в клъстера (клъстерното обединение), като то може да включва и други участници като НПО, университети, общини, търговци и други, изброени в т.2.1.3.

По отношение на юридическия статут на самото клъстерно обединение-кандидат по процедурата, моля да имате предвид изричните указания, посочени в т.2.1.1 от Насоките за кандидатстване, а именно:

„Допустими по настоящата процедура...са обединения с правна форма на сдружаване съгласно приложимото българско законодателство (Търговски закон, Закон за задълженията и договорите, Закон за юридическите лица с нестопанска цел и други приложими нормативни актове от българското законодателство). Правната форма на сдружаване е по преценка на юридическите лица, участващи в обединението-кандидат и в съответствие с приложимото законодателство.  

Насоките за кандидатстване не поставят ограничение „Клъстер, регистриран като НПО, съставен от 20 члена по т.2.1.3.” да кандидатства и по Компонент 1 и 2, което е видно от всички представени по-горе цитати и разяснения към тях от Насоките за кандидатстване по процедурата.

ВЪПРОС №: 10

Здравейте, 
Моля за отговор на следните въпроси по процедура BG161PO003-2.4.01 „Подкрепа за развитието на клъстерите в България"

1. Съгласно насоките, кандидатите представя проекти, като включват различна комбинация от посочените три допустими компонента, като включването на дейност по компонент 1 „ Изграждане и подкрепа на административното тяло на клъстера” е задължително в случаите, когато клъстерът – кандидат няма създадено клъстерно управително тяло. Моля за уточнение, в случай, че е кандидатът е съществуващ клъстер, то може ли да включи в проекта дейности по компонент 1? 
2. Съгласно насоките, проектът може да бъде реализиран за срок до 24 месеца. В случай, че в проекта кандидатът предвиди компонент 2, дейности свързани с участие на клъстера в национални и международни изложения и панаири, моля за уточнение дали е допустимо участието на клъстера в едно и също мероприятие /дейност/ - национален панаир в две поредни години в рамките на срока за изпълнение на проекта? 
3. Моля да уточните, има ли и ако да какви са изискванията на Управляващия орган относно уреждането на статута на клъстера в учредителните документи на дружеството? 
С уважение

Надя Ботева

E-mail: boteva@new-i.com
01.09.2010. 

ОТГОВОР №: 10    

1. Съгласно т. 1.7 „Компоненти на процедурата” от Насоките за кандидатстване по процедура BG161PO003-2.4.01 „Подкрепа за развитието на клъстерите в България”, включването на „включването на дейности по 1 „Изграждане и подкрепа на административното тяло на клъстера” е задължително в случаите, когато клъстерът – кандидат няма създадено клъстерно управително тяло”. Във всички останали случаи, включително в случаите на съществуващ клъстер, който има създадено клъстерно управително тяло, включването на дейности по Компонент 1 е по преценка на кандидатите, като Насоките за кандидатстване не поставят каквито и да било ограничения за това. Следва да обърнете внимание на критериите за допустимост на разходите по Компонент 1, подробно описани в т. 2.3.1.2. „Специфични допустими разходи по процедурата” и конкретно изискването: „в случай, че кандидатът има създадено административно тяло на клъстера, разходи за възнаграждения по Компонент 1 ще се признават само за новоназначени служители, като тези разходи не следва да превишават възнаграждения на заварените служители, осъществяващи същите функции и дейности в клъстера”.

2. Насоките за кандидатстване по процедурата не поставят ограничение по отношение на включването на дейности за участие на клъстера в едно и също национално изложение/панаир, провеждащо се в две поредни години в рамките на периода на изпълнение на проекта. При подготовката на Вашето проектно предложение и по-конкретно дейностите, включени в рамките на Компонент 2 „Проекти с кратък период на действие и бърз резултат, и дейности за привличане на нови членове в клъстера” следва да съобразите, че проектите по този компонент ще се считат за допустими само в случай че същите бъдат изпълнени в срок до 4 месеца от сключване на договора/договорите с изпълнителя/изпълнителите на предвидените дейности по реда на ПМС №: 55/12.03.2007 г.  

3. Съгласно т. 2.1. „Допустимост на кандидатите” от Насоките за кандидатстване по процедурата правната форма на сдружаване на юридическите лица, участващи в обединениетокандидат по процедурата, т.е. клъстера, е по преценка на кандидатите, като правния статут на клъстера следва да бъде в съответствие с приложимото българско законодателство – Търговски закон, Закон за задълженията и договорите, Закон за юридическите лица с нестопанска цел и други приложими актове от българското законодателство. 

Както изрично е указано в т. 2.1.1 от Насоките за кандидатсване: „...към Формуляра за кандидатстване, кандидатите следва да представят документ, удостоверяващ създаването на обединение – договор за дружество съгласно чл. 357-364 от ЗЗД (Закон за задълженията и договорите), дружествен договор, устав или друг приложим учредителен документ, упоменаващ: целите на създаденото обединение (клъстера), правата и задълженията на участниците в клъстера във връзка с изпълнението на дейностите, предлагани по проекта, включително правата на собственост върху резултатите от проекта”.

ВЪПРОС №: 11

Уважаеми господа,

Имам следните въпроси във връзка с условията по неотдавна обявената покана за кандидатстване по схемата BG161PO003-2.4.01 "Подкрепа за развитието на клъстерите в България" на ОП "Конкурентоспособност":
 - Необходимо ли е в устава, дружествения договор (или друг документ, удостоверяващ създаването на обединението-кандидат) да е конкретно вписано определението "клъстър", за да бъде съответното обединение избираем кандидат по програмата; или е достатъчно сдружението/обединението кандидат да отговаря качествено на условията за "клъстър", така както те са описани в точка 2.1. "Допустимост на кандидатите" в Насоките за кандидатстване по програмата?   

 

- Как би могло да се класифицира по категориите микро/малко/средно/голямо предприятие (посредством каква процедура или критерии) едно обединение-кандидат, в случай, че то е регистрирано по ЗЮЛНЦ, тоест, юридическата форма на клъстъра е сдружение с нестопанска цел? - за целите на коректното попълване на изискващата се информация във Формуляра за кандидатстване, раздел 1. "Основни данни за обединението-кандидат (клъстъра)"?

 

- Във връзка с допустимите разходи по Компонент 1: В случай, че клъстърът-кандидат има създадено административно тяло, и ако вече работещи на трудов договор в клъстъра служители бъдат назначени чрез допълнителен трудов договор на непълен работен ден (в съгласие с разпоредбите на действащото трудово законодателство) за целите на изпълнението на дейностите, предвидени по проекта и неговото развитие след приключването на планираните дейности, разходите за възнаграждения по техните допълнителни трудови договори ще бъдат ли сметнати за допустими, тоест като разходи за "възнаграждения на новоназначени служители" и ще бъдат ли смятани, съответно, за принос по критерия "създаване на нови работни места" ?   

 

- Моля, също да ми изпратите линк с точното място в сайта www.ibsm.org, където да очакваме отговорите на нашите въпроси. 

 

Благодаря!

Юлия Минева-Милчева,

консултант по проекти и програми на ЕС

моб.: 0893 456 332 
E-mail: juliacomplete@gmail.com 

02.09.2010. 

ОТГОВОР №: 11

1. Съгласно Насоките за кандидатстване по процедура BG161PO003-2.4.01 „Подкрепа за развитието на клъстерите в България”, за да бъдат допустими за финансиране, проектните предложения е необходимо да отговарят на всички указани общи и специфични критерии за допустимост на кандидатите, дейностите и разходите. В т.2.1. „Допустимост на кандидатите” подробно са посочени всички критерии, на които следва да отговарят кандидатите по процедурата. 

Както изрично е указано в т. 2.1.1 от Насоките за кандидатсване: „...към Формуляра за кандидатстване, кандидатите следва да представят документ, удостоверяващ създаването на обединение – договор за дружество съгласно чл. 357-364 от ЗЗД (Закон за задълженията и договорите), дружествен договор, устав или друг приложим учредителен документ, упоменаващ: целите на създаденото обединение (клъстера), правата и задълженията на участниците в клъстера във връзка с изпълнението на дейностите, предлагани по проекта, включително правата на собственост върху резултатите от проекта”.

2. Съгласно Допълнителните разпоредби - § 1, т. 1 от Закона за малките и средните предприятия (ЗМСП), „предприятие” е всяко физическо лице, юридическо лице или гражданско дружество, което извършва стопанска дейност, независимо от собствеността, правната и организационната си форма. В този смисъл, независимо от факта, че обединението-кандидат е регистрирано като юридическо лице с нестопанска цел съгласно Закона за юридическите лица с нестопанска цел (ЗЮЛНЦ), за определяне на категорията му – микро, малко или средно предприятие, следва да бъдат приложени критериите, посочени в Закона за малките и средните предприятия, за определяне категорията на предприятията. Дефинициите за „предприятие”, „независимо предприятие”, „свързано предприятие” и „предприятие-партньор” от ЗМСП съответстват на дефинициите, указани в чл. 1 от Приложение I към Регламент на Комисията (ЕО) №: 800/2008 и съответно в чл. 3, §1 и §3 от Регламент на Комисията (ЕО) №: 800/2008. Съгласно чл. 4б, ал. 1 от Закона за малките и средни предприятия при определяне на категорията на дадено предприятие данните се вземат на годишна база и се отнасят за последния одобрен финансов отчет – към датата на подаване на проектно предложение по процедурата, като следва да декларирате обстоятелствата по свързаност, които посочвате, че са били налице през съответната предходна финансова година. Допълнително, при определяне на категорията на Вашето предприятие към момента на кандидатстване трябва да имате предвид и текста на чл. 4б, ал. 2 от Закона за малките и средни предприятия, според който „... ако в две последователни финансови години предприятието превиши или слезе под границите по чл. 3, това се отразява на неговия статус на микро-, малко или средно предприятие”.

3. Съгласно т. 2.3.1.2. „Специфични допустими разходи по процедурата” и конкретно изискването: „в случай, че кандидатът има създадено административно тяло на клъстера, разходи за възнаграждения по Компонент 1 ще се признават само за новоназначени служители, като тези разходи не следва да превишават възнаграждения на заварените служители, осъществяващи същите функции и дейности в клъстера”.

4. Всички отговори на зададените въпроси по процедура BG161PO003-2.4.01 „Подкрепа за развитието на клъстерите в България” се публикуват на следния интернет адрес: http://www.ibsme.org/story.aspx?ID=1187.    

ВЪПРОС №: 12
Уважаеми дами и господа, 

Във връзка с обявената процедура за подбор на проекти, без определен срок за кандидатстване BG161PO003-2.4.01 „Подкрепа за развитието на клъстерите в България", желаем да зададем следните въпроси:

1. Представител съм на новосформиран клъстер, който е в процес на съдебна регистрация. Във формуляра в частта на раздел I „Описание на кандидата”, т.  „Категория на кандидата” – трябва да посочим вида на нашия клъстер - микро, малко, средно или голямо предприятие и да попълним съответната Декларация по чл. 3 и 4 от ЗМСП. Според закона за определяне на категорията на клъстера (предприятието) следва да се вземат предвид данните за средносписъчен брой на персонала, стойност на активите и оборота на дружеството на базата на предходната финансова година. Съгласно чл. 4б, ал. 3 от ЗМСП „...В случай на новообразувано предприятие данните по чл. 3 от ЗМСП се определят според стойността на показателите за текущата финансова година”.

Въпросът ни е дали според тези разпоредби трябва да посочим клъстера като микро предприятие, независимо, че някои от членовете на обединенито-кандидат са по-големи предприятия.

2. Една от целите на процедурата за предоставяне на безвъзмездна финансова помощ BG161PO003-2.4.01 „Подкрепа за развитието на клъстерите в България” е да осигури подкрепа, насочена към всички членове на клъстера. В нашия клъстер една от фирмите се занимава с маркетингови проучвания. 

Въпросът ни е възможно ли е по Компонент 2 тази фирма да получи поръчка за маркетингово проучване и финансиране по процедурата за „Подкрепа за развитието на клъстерите в България", без да се спазят изискванията за обществена поръчка към външни фирми. Ако отговора е не, как програмата ще постигне своята цел за финансово подпомагане на всички членове на клъстера спрямо дейността на тази фирма.
С уважение,

Румен Градишки

gradishki@biopowerbg.com
03.09.2010. 

ОТГОВОР №: 12 
1. Моля, вижте отговора на Въпрос №: 11, т. 2 

2. Съгласно т. 2.4. „Допустимост на изпълнителите от страна на бенефициента и правило за произход”  от Насоките за кандидатстване по настоящата процедура е указано, че в процеса на изпълнение на проектите, бенефициентите могат да възлагат на изпълнители (подизпълнители) извършването на определени дейности по проекта. Бенефициентите на безвъзмездна помощ по настоящата процедура задължително следва да прилагат процедурите за определяне на изпълнител съгласно условията и реда, предвидени в ПМС №: 55/12.03.2007 г., независимо от размера и интензитета на договорената безвъзмездна финансова помощ, като във всички случаи, когато стойността на разходите за услуги/доставки без ДДС е по-малка или равна на 15 000 лева и когато стойността на разходите за строително-монтажни работи без ДДС е по-малка или равна на 45 000 лева, бенефициентите са длъжни да съберат не по-малко от 3 оферти, които съдържат техническо и финансово предложение. 

Допълнително, при подготовката на проектното си предложение кандидатът следва да съобрази необходимостта от прилагане на процедури за избор на изпълнители, като съответно отрази това във времевия график за изпълнение на проекта - (раздел , т.7 от Формуляра за кандидатстване). 

Целта на процедурата е насърчаване на бизнес кооперирането и свързването в клъстери като инструмент за повишаване на националната конкурентоспособност и установяването на пазарно ориентирана и международно отворена бизнес среда чрез оползотворяване на ефектите от обединяването за увеличаване на производителността, по-ефективно използване на наличните ресурси, генериране на повече и по-добри работни места, навлизане на нови пазари и създаване на продукти и услуги с висока добавена стойност. Разходите за услуги, свързани с извършване на маркетингови проучвания, анализ на целевите пазари в страната и в чужбина, разработване на маркетингова стратегия, инвестиционна стратегия, обща стратегия за развитие на клъстера, в случай че клъстерът няма разработени такива - част от  Компонент 2 „Проекти с кратък период на действие и бърз резултат, и дейности за привличане на нови членове на клъстера” са в подкрепа на устойчивостта и развитието на клъстера като цяло чрез развитие на пазарите, популяризиране на дейностите, продуктите и услугите на клъстера. Предвид това тези услуги следва да бъдат външни за клъстера кандидат и съответно избора на изпълнител за тях трябва да бъде направен по реда на ПМС №: 55/12.03.2007 г., независимо от размера и интензитета на договорената безвъзмездна финансова помощ, както вече беше посочено. . 

/ОТГОВОРИ НА ВЪПРОСИ ПУБЛИКУВАНИ НА 13.09.2010 г./ 
ВЪПРОС №: 13

Моля, за разяснение на следния текст от насоките за кандидатстване:

"За да бъдат допустими за финансиране по Компонент 1 и Компонент 2 от настоящата
процедура, кандидатите следва да бъдат обединения - клъстери в процес на
създаване, новосъздадени или вече съществуващи клъстери, които включват минимум
7 (седем) юридически лица или еднолични търговци, регистрирани съгласно
Търговския закон или Закона за кооперациите;" и по-точно думите: „регистрирани съгласно Търговския закон или Закона за кооперациите” за кого се отнасят- за клъстерите или за ЮЛ и ЕТ, които участват в клъстерите?

Ако приемем, че се отнася за клъстерите, то тогава гожрепосоченият текст е в пълно противоречие с маркирания в каре „ВАЖНО”, който казва”: Допустими по настоящата процедура за предоставяне на безвъзмездна финансова помощ са обединения, създадени от посочените по-горе допустими юридически лица (както и еднолични търговци, регистрирани съгласно Търговския закон), с правна форма на сдружаване съгласно приложимото българско законодателство (Търговски закон, Закон за задълженията и договорите, Закон за юридическите лица с нестопанска цел и други приложими нормативни актове от българското законодателство). Правната форма на сдружаване е по преценка на юридическите лица, участващи в обединението-кандидат и в съответствие с приложимото законодателство.”
И още: допустими за кандидатстване по компонент 3 са изброените в т.2.1.1 от б.”а” до „и”, като за тях не е указана правната форма на клъстера, което означава че автоматично се прилагат общите условия от каре „Важно”, където се казва, че клъстерите могат да бъдат регистрирани и по ЗЗД и ЗЮЛНЦ. НО в каре”ВАЖНО” се казва, че ”Кандидатите нямат право да подават проектни предложения по процедурата,включващи само дейности по Компонент 3 „Инвестиционен компонент”, т.е. те трябва да включат и дейности по Компонент 1 или 2, което автоматично изключва възможността да бъдат регистрирани по ЗЮЛНЦ или ЗЗД??? и противоречи на специфичните изисквания посочени за компонент 3.
Предвид пълната неяснота, моля, отговорете ми конкретно: По компонент 1 и 2 могат ли да кандидатстват клъстери регистрирани по ЗЮЛНЦ или ЗЗД, в които да участват ЮЛНЦ, университети и други лица посочени в т.2.1.1 от а до и? Същите лица ако са 20 на брой- членове на клъстера, регистриран като ЮЛНЦ или по ЗЗД, клъстера може ли да кандидатства с комбинация от дейности и по трите компонента?

E-mail: eli.krasteva@gmail.com 

03.09.2010. 

ОТГОВОР №: 13   

Моля, имайте предвид публикувания отговор на въпрос №: 9. 

ВЪПРОС №: 14
Уважаеми дами и господа, 
В поканата за обява  BG161PO003-2.4.01 "Подкрепа за развитието на клъстерите в България" сте задали условие участващите Висши Училища да имат поне добра оценка от институционална акредитация. Ние сме нов Университет- „Европейски Политехнически Университет”, открит с решение на Народното събрание от  10.06.2010 г., обн. ДВ, бр.46 / 18.06.2010 г. 

Европейският  Политехнически Университет е получил положителна оценка от Агенцията за оценяване и акредитация с цел откриването на университета, която е еквивалентна  на оценка „мн.добра” съгласно критериалната система за оценяване на проекти за структури за висшето образование.. Институционална акредитация обаче ще бъде извършена за пръв път чак след 2 години -това е срокът съгласно „Закона за висше образование”. 
Моля да ни отговорите дали приемате акредитацията ни по право, произтичаща от „Закона за висшето образование”? 

доц. д-р инж. Нели Стойчева 

Зам.Ректор 

E-mail: Nelly.Stoytcheva@epu.bg 
08.09.2010. 

ОТГОВОР №: 14    

Доколкото съгласно чл. 84 (3) от Закона за висшето образование новооткритите висши училища, получили „положителна” оценка при първоначалната си акредитация, имат статут на акредитирани за срока, определен в чл. 84, ал. 2 от Закона за висшето образование, то същите отговарят на изискването съгласно буква „в”, т.2.1.1 от Насоките за кандидатстване, а именно „български висши училища, получили последна валидна оценка при институционална акредитация не по-ниска от „добра”съгласно Глава десета от Закона за висшето образование”. 

ВЪПРОС №: 15

Здравейте, 

Имам следното питане във връзка с кандидатстване по схемата за подкрепа на клъстерите в рамките на ОП "Конкуретноспособност":

Какви документи трябва да представим (може да ги изборите), които са доказващи наличието на квалификация и професионален опит на ръководния/управленския персонал на клъстера (посочен в Раздел I - т.4.4. от Формуляра за кандидатстване), като се има предвид, че в УС на клъстера влизат предимно управители на фирми. В такъв случай, такива документи биха ли могли да бъдат - Автобиографии, копия от дипломи, решения на фирми от които е видно, че даденото лице е вписано, като управител на дадената фирми, копия от трудови книжки....). Какво друго?

Благодаря за вниманието

консултант по проекти и програми на ЕС
E-mail: coldplay144@abv.bg
08.09.2010. 

ОТГОВОР №: 15

Съгласно т.3.1.1 „Списък на документите за кандидатстване” от Насоките за кандидатстване по настоящата процедура кандидатите удостоверяват наличието на квалификация и професионален опит, като приложат към проектното предложение копия на документи, изяло по преценка на кандидата. Без да претендира за изчерпателност, списъкът с приложими документи, удостоверяващи наличието на квалификация и професионален опит би могъл да включва:

- Документи, удостоверяващи придобита образователно-квалификационна степен;

- Документи, удостоверяващи наличието на трудов стаж в съответна област – копие от трудова книжка и/или други приложими документи.

- Дипломи/сертификати/удостоверения и други от преминати специализации, обучения и пр.; 

- Копия от публикации, ако такива са налични; 

- Препоръки, както и други приложими документи по преценка на кандидата.   

/ОТГОВОРИ НА ВЪПРОСИ ПУБЛИКУВАНИ НА 17.09.2010 г./ 
ВЪПРОС №: 16 

Здравейте,

Пиша Ви относно програма BG161PO003-2.4.01 "Подкрепа за развитието на клъстерите в България". Имам следните въпроси:

1. В насоките за кандидатстване, на страница 27, пише че проектите по Компонент 2 ще се считат за "проекти с кратък период на действие и бърз резултат" в случай че същите бъдат изпълнени в срок от 4 месеца от сключване на договора с изпълнителя на предвидените дейности. В случай че изпълнителя се избира с търг в началото на проекта, но дейностите по този компонент започват по-късно (примерно 1 година по-късно), това значи  че проекта няма да се счита за "проект с кратък период на действие и бърз резултат". В такъв смисъл, ако проект се счита или не се счита за такъв с "кратък период на действие и бърз резултат", това има ли някакъв ефект върху проекта, и ако да, то какъв е този ефект? 

Проект по компонент 2 трябва ли задължително да се счита за "проект с кратък период на действие и бърз резултат" за да бъде финансиран? 

 2. Допустимите разходи по Компонент 1 включват ли плащане на: 

       - наем за помещение офис на административно тяло на клъстъра 

       - закупуване на офис техника и обзавеждане

3. Закупуването на продукт от член на клъстъра включва ли се в допустимите разходи, ако този продукт директно спомага извършването на проектните дейности? (Пример - снабдяване с рекламни материали, материали за разпространяване и популяризиране дейността на клъстъра по време на семинари/конференции)

 4. По Компонент 1 и 2 е в сила режима de minimis. Има ли разпределение на помощта между членовете на клъстъра? Ако клъстъра получи държавна помощ в даден размер и стигне границата (200 000 евро), членовете на клъстъра могат ли да кандидатстват по режим de minimis, и по какъв начин? Помощта разпределя ли се пропорционално между членовете на клъстъра?

 

Благодаря Ви предварително.

 

Поздрави,

Радослав Андреев

E-mail: radoslav.andreev@gmail.com 

10.09.2010 г.  

ОТГОВОР №: 16   
1. Съгласно т. 2.2 от Насоките за кандидатстване по процедурата, в случай, че проектът включва дейности по Компонент 2 „Проекти с кратък период на действие и бърз резултат, и дейности за привличане на нови членове в клъстера”, същите следва да бъдат изпълнени в срок до 4 (четири) месеца от сключване на договора/договорите с изпълнителя/изпълнителите на предвидените дейности по реда на ПМС № 55/2007 г. 

Моля да имате предвид, че спазването на посоченото изискване ще бъде проверявано спрямо периода/датата на сключване на договора с избрания/те изпълнител/е на предвидените за изпълнение дейности, а не периода на провеждане на процедурата за избор на изпълнителя/ите.

Както е посочено в Приложение Ж – Критерии и методология за оценка на проектните предложения по процедурата – раздел III, т.4, изискването дейностите по Компонент 2 на процедурата да бъдат изпълнени в срок до 4 (четири) месеца от сключване на договора/договорите с изпълнителя/изпълнителите на предвидените дейности по реда на ПМС № 55/2007 г. е един от критериите за оценка на допустимостта на проектите по настоящата процедура. Следва да имате предвид, че при несъответствие с изискването, проектното предложение се отхвърля.

2. В т. 2.3.1.2. „Специфични допустими разходи по процедурата” от Насоките за кандидатстване са изброени изчерпателно всички допустими разходи по Компонент 1 „Изграждане и подкрепа на административното тяло на клъстера”, а именно: 

- разходи за възнаграждения, включително за здравни и осигурителни вноски за сметка на работодателя за персонала на административното тяло на клъстера, изплатени въз основа на трудов договор, като са допустими разходите за 4-ма служители, наети на пълен работен ден (8 работни часа). 

- разходи за ресурсно обезпечаване на управителното и административно тяло на клъстера – режийни разходи и разходи за консумативи за работните помещения на административното тяло на клъстера  - разходи за електричество, отопление, вода, телефон, факс, интернет достъп, консумативи-офис материали за работните помещения на административното тяло на клъстера. 

- разходи за участия в семинари, тренинги, конференции, информационни събития, обмен на опит, добри практики и други за управителното и административно тяло на клъстера – разходи за такси за участие в посочените събития и разходи за командировки – пътни, дневни и квартирни във връзка с участия в подобни събития. 

- разходи за консултантски услуги за изготвяне на изготвяне на проектното предложение по настоящата процедура - до 5% от общите допустими разходи по проекта, но не повече от 10 000 лева;

- разходи за визуализация на проекта – не повече от 5 000 лева;

- разходи за одит на проекта (извършен от регистриран одитор) - не повече от 20 000 лева.

3. Всички допустими разходи по процедурата са изчерпателно посочени в т. 2.3.1.2. „Специфични допустими разходи по процедурата” от Насоките за кандидатстване.
Допълнително моля да имате предвид, че по Компонент 2 „Проекти с кратък период на действие и бърз резултат”, допустимите разходи включват и:

„...- Разходи за популяризиране името (марката) на клъстера – например; изготвяне и отпечатване на брошури и информационни материали за клъстера и дейностите му, с цел популяризиране на клъстерите пред бъдещите членове, както и пред външни клиенти и пазари, и др.”

Следва да имате предвид, че допустими кандидати и потенциални бенефициенти по процедурата са новосъздадени или вече съществуващи клъстери, т.е. за да бъде одобрен като допустим разхода следва да бъде извършен от бенефициента. 

Посочените по-горе разходи следва да бъдат извършени чрез определяне на изпълнител от страна на бенефициента по реда на ПМС №55/2007 г. за условията и реда за определяне на изпълнител от страна на бенефициенти на договорена безвъзмездна финансова помощ от Структурните фондове на Европейския съюз и от програма ФАР на Европейския съюз. Съгласно §1, т. 2 от ПМС №55/2007 г. „бенефициенти са всички физически и юридически лица и техни обединения, получатели на безвъзмездна финансова помощ за изпълнение на одобрен проект, който ще се финансира със средства от Структурните фондове на Европейския съюз...”.

4. В съответствие с правилата за минимална помощ, определени в Регламент No 1998/2006, общият размер на всички получени минимални помощи, предоставени на всяко едно предприятие, не може да надхвърля левовата равностойност на 200 000 евро (391 166 лева), а за предприятия, осъществяващи дейност в отрасъл „шосеен транспорт” - 100 000 евро (195 583 лева) за три последователни финансови години. Посоченото следва да бъде взето предвид от страна на кандидатите при определяне на допустимия максимален размер на безвъзмездната финансова помощ по Компонент 1 и Компонент 2 от настоящата процедура, който не може да надхвърля левовата равностойност на 200 000 евро (391 166 лева) за кандидат (т.е за обединението-клъстер) за период от 3 последователни финансови години, а в случай, че кандидатът осъществява дейност в отрасъл „шосеен транспорт” този размер е 100 000 евро (195 583 лева).

Допълнително следва да имате предвид, че в случаите, когато кандидатът е дружество по смисъла на чл. 357-364 от Закона за задълженията и договорите (ЗЗД), горните прагове се прилагат за всеки от участниците в дружеството поотделно на база натрупване с други минимални помощи, получени от съответния участник, участващ в дружеството-кандидат, като помощта с натрупване, както за съответния участник, така и за кандидата не трябва да надвишава левовата равностойност на 200 000 евро (391 166 лева) за период от 3 последователни финансови години, а в случай, че участникът осъществява дейност в отрасъл „шосеен транспорт” този размер е 100 000 евро (195 583 лева).

ВЪПРОС №: 17 

Здравейте,

Нашите въпроси са два. 

1) В насоките е отбелязано, че ако създадените по проекта работни места не бъдат задържани в рамките на 3 години, то те се дължи възстановяване

на получената помощ за тях. Какво става в случай, че юридическото лице, към което се открити тези работни места прекрати своето съществуване през тези 3 години, което е чест случай в България.
2) Как да разбираме запазването на тези работни места, след като в  Насоките въвеждате и стандарти за самите работни места (8 часов работен ден). Това означава ли, че очаквате тези места да бъдат западени 3 години именно с този им статут

Поздрави и успешна програма

Генадий Похаров
E-mail: poharov@rambler.ru  
10.09.2010. 

ОТГОВОР №: 17     

1. Съгласно т. 2.3.1.2 „Специфични допустими разходи по процедурата” от Насоките за кандидатстване по процедура BG161PO003-2.4.01 „Подкрепа за развитието на клъстерите в България”, „...Създадените нови работни места по проекта следва да бъдат заети за срок от 3 години след приключване на проекта. При неизпълнение на това изискване бенефициентът дължи възстановяване на изплатените по проекта средства за съответните работни места със съответната законна лихва. Не се дължи възстановяване на средствата в случай, че на мястото на лицето, на което е прекратена заетостта без значение от основанието, е наето друго лице.” Посоченото задължение на бенефициента да възстанови изплатените му средства за съответните работни места със съответната законна лихва се отнася и за случите, когато неизпълнението на изискването създадените работни места да бъдат заети за срок от 3 години след изпълнението на проекта се дължи на обстоятелството, че „юридическото лице, към което се открити тези работни места прекрати своето съществуване”.
2. Съгласно т. 2.3.1.2 „Специфични допустими разходи по процедурата” от Насоките за кандидатстване по процедурата, специфичните допустими разходи по Компонент 1 „Изграждане и подкрепа на административното тяло на клъстера”, включват:

„...-Разходи за възнаграждения, включително за здравни и осигурителни вноски за сметка на работодателя за персонала на административното тяло на клъстера, изплатени въз основа на трудов договор, като са допустими разходите за 4-ма служители, наети на пълен работен ден (8 работни часа). Допустими са разходите за възнаграждения, включително за здравни и осигурителни вноски за сметка на работодателя за по-голям брой служители, наети на трудов договор на непълен работен ден, като общият брой работни часове за 1 работен ден не трябва да надвишава 32 работни часа (т.е. общият брой работни часове за 1 работен ден за 4-ма служители, наети на пълен работен ден), като в този случай размерът на възнагражденията следва да бъде определен пропорционално съобразно възнагражденията на служителите, наети на пълен работен ден.
Изискването създадените по проекта работни места да бъдат запазени за срок от 3 години след изпълнението на проекта следва да бъде приложено при стриктно спазване на всички посочени условия.

ВЪПРОС №: 18 

Здравейте, 

Моля за уточнение на следния въпрос:

В отговор 10, т.2 посочвате „Насоките за кандидатстване по процедурата не поставят ограничение по отношение на включването на дейности за участие на клъстера в едно и също национално изложение/панаир, провеждащо се в две поредни години в рамките на периода на изпълнение на проекта. При подготовката на Вашето проектно предложение и по-конкретно дейностите, включени в рамките на Компонент 2 „Проекти с кратък период на действие и бърз резултат, и дейности за привличане на нови членове в клъстера” следва да съобразите, че проектите по този компонент ще се считат за допустими само в случай че същите бъдат изпълнени в срок до 4 месеца от сключване на договора/договорите с изпълнителя/изпълнителите на предвидените дейности по реда на ПМС №: 55/12.03.2007 г.”

В тази връзка моля да уточните какво имате предвид под проекти по този компонент – отделните дейности (всяка поотделно) трябва да бъде изпълнена в срок до 4 месеца от сключване на договора с изпълнителя, като целият проект може да е до 24 месеца или целият проект по компонент 2 с всички включени дейности трябва да бъде изпълнен до 4 месеца от сключване на договора/договорите с изпълнителя?

Предварително благодаря

Надя Ботева

E-mail: boteva@new-i.com 

10.09.2010. 

ОТГОВОР №: 18 

Проектите по Компонент 2 ще се считат за проекти с кратък период на действие и бърз резултат, в случай, че всяка от включените в рамките на Компонент 2 дейност бъде изпълнена в срок до 4 месеца, считано от сключване на договора/договорите с изпълнителя/изпълнителите на предвидените дейности по реда на ПМС №: 55/12.03.2007 г.
/ОТГОВОРИ НА ВЪПРОСИ ПУБЛИКУВАНИ НА 08.11.2010 г./ 
ВЪПРОС №:19  

Здравейте,

Във връзка с възможността за изграждане на административното тяло, за  нас остава неясно, дали тялото може да бъде разпръстнато (назначено) по  отделните юридически лица участващи в клъстера (особено що се касае за  дружества създадени съгласно чл.357 от ЗЗД).

Поздрави
Генадий Похаров. 

E-mail: poharov@rambler.ru 

13.09.2010.   

ОТГОВОР №: 19    
Насоките за кандидатстване по процедура „Подкрепа за развитието на клъстерите в България” не поставят изисквания и/или ограничения по отношение на начина на организиране и функциониране на управителното административно тяло на клъстера-кандидат. Кандидатите по настоящата процедура следва сами да преценят каква да бъде структурата на управление и координация на клъстера, така че тя да отговаря в максимална степен и да бъде съобразена със спецификата на дейността на клъстера и взаимовръзките между отделните клъстерни членове, за да обезпечи изпълнението на общите клъстерни дейности както в рамките на одобрен проект по настоящата процедура, така и след приключване на неговите дейности. Следва също така да имате предвид, че съгласно Критериите и методологията за оценка на проектните предложения (Приложение Ж) по процедурата, на етап „Техническа и финансова оценка” е включен показател „Структура, координация и управление на клъстера”, посредством който ще се преценява доколко избраната от кандидатите структура на управление на клъстера осигурява успешното му функциониране и изпълнението на заложените в проекта дейности.         

/ОТГОВОРИ НА ВЪПРОСИ, ПУБЛИКУВАНИ НА 26.10.2010 г./ 

ВЪПРОС №: 20   

Здравейте!
7 организации желаем да кандидатстваме за създаване на нов клъстер по Компонент 1. Интересуваме се какво да попълним на стр. 2/описание на кандидата/ за БУЛСТАТ и дата на регистрация.

Благодаря Ви за вниманието!

Виолета Златева – тел. 0897805749

E-mail: vzlateva@citub.net 

01.10.2010.    

ОТГОВОР №: 20  

Съдържанието на данните, които кандидатите (обединения, които отговарят на критериите за допустимост съгласно т.2.1 от Насоките за кандидатстване) по настоящата процедура за безвъзмездна финансова помощ посочват в т. „I. Описание на кандидата” от Формуляра за кандидатстване зависи от избраната правна форма на сдружаване/регистрация на участващите в обединието-кандидат юридически лица и съответните приложими учредителни документи. Информацията, която се посочва в т. „I. Описание на кандидата” следва да съответства на учредителните документи/документите за регистрация, които удостоверяват сформирането на клъстера-кандидат по настоящата процедура.   

ВЪПРОС №: 21   

Здравейте, 

Бих искала да Ви задам следния въпрос:

В насоките за кандидатстване са посочени следните условия: "С оглед избягване на припокриването на интервенциите между ОП „Конкурентоспособност” и Програмата за развитие на селските райони 2007-2013 г., подкрепа по настоящата процедура за подбор на проекти не могат да получават:

· Микропредприятия по смисъла на чл. 3-4 от Закона за малките и средните предприятия, които имат седалище или клон със седалище на територията на община, посочена в Приложение № 2 към Наредба № 29/2008 г., издадена от министъра на земеделието и храните и/или заявили за подпомагане дейности по проекти, които се осъществяват в община на територията на селските райони в Република България - Приложение № 2 към Наредба № 29/2008 г. (Приложение Р към Насоките за кандидатстване).

· Микропредприятия - за преработка и/или маркетинг на горски продукти.

· Предприятия, извършващи основната си икономическа дейност или кандидатстващи за финансиране на дейности, които съгласно КИД 2008 (Приложение С към Насоките за кандидатстване) попадат в Сектор С - код на икономическа дейност 10 „Производство на хранителни продукти” и код 11 „Производство на напитки”:

- 10.1 „Производство и преработка на месо; производство на месни продукти, без готови ястия”;

- 10.2. „Преработка и консервиране на риба и други водни животни, без готови ястия”;

- 10.3 „Преработка и консервиране на плодове и зеленчуци, без готови ястия”;

- 10.4. „Производство на растителни и животински масла и мазнини”;

- 10.5. „Производство на мляко и млечни продукти”;

- 10.6 „Производство на мелничарски продукти, нишесте и нишестени продукти”;

- 10.81. „Производство на захар”;

- 10.83 „Преработка на кафе и чай”;

- 10.9 „Производство на готови храни за животни”;

- 11.01. „Производство на спиртни напитки”;

- 11.02. „Производство на вина от грозде”;

- 11.03. „Производство на други ферментирали напитки”;

- 11.04. „Производство на други недестилирани алкохолни напитки”;

- 11.05. „Производство на пиво”;

- 11.06. „Производство на малц”." 

1. Интересува ме посочените изисквания за кого се отнасят - за самите кандидати по процедурата (т.е. клъстерите) или за всеки от членовете на клъстера? 

2. Ако даден клъстер кандидатства по тази процедура, но един от членовете му упражнява дейност в горепосочените области, какво се случва? Това обстоятелство прави ли целия клъстер недопустим? 

3. Ако предвидените дейности по проекта не засягат пряко горепосочените сектори, а целят единствено укрепване на капацитета на клъстера, то има ли значение сектора, в който оперират някои от членовете на клъстера?

 

Предварително благодаря!

Елена Спасова

E-mail: e.spasova@ligna-consult.com

05.10.2010 г.  
ОТГОВОР №: 21  

1. Съгласно т. 2.1.1. „Общи критерии за допустимост на кандидатите” от Насоките за кандидатстване допустими кандидати по настоящата процедура са новосъздадени или вече съществуващи клъстери под формата на обединения, които включват указаните в посочения раздел допустими юридически лица, като правната форма на сдружаване е по преценка на юридическите лица, участващи в обединението-кандидат и в съответствие с приложимото законодателство. Критериите за допустимост – респективно недопустимост, се прилагат за кандидатите по процедурата – обединения-клъстери. 

2. Допълнително, в случаите, когато обединението – кандидат е дружество по смисъла на чл. 357-364 от Закона за задълженията и договорите, всеки един от участниците/организациите в дружеството следва да удостовери съответствието си с общите и специфични критерии за допустимост, т.е. че не попада в някой от посочените във Вашия въпрос недопустими сектори/области, чрез представяне към проектното предложение на Удостоверение от Националния статистически институт относно кода на основната икономическа дейност за всеки едно от участващите в дружеството юридически лица. В случай, че един от членовете на дружеството попада в гореизброените недопустими сектори/области, дружеството-кандидат не отговаря на критериите за допустимост и не е допустимо за финансиране по настоящата процедура. 

 3. Моля, вижте отговора по т.2. 

Допълнително, при извършването на оценка на проектните предложения по настоящата процедура, на етап „Оценка на допустимостта” членовете на Оценителната комисия ще преценят дали кандидатите отговарят на всички посочени в Насоките за кандидатстване общи и специфични критерии за допустимост, което включва както допустимост на кандидатите, така и допустимост на проектите/дейностите, предвидени в проектните предложения, които също следва да отговарят на указаните в Насоките изисквания, като в случай, че в процеса на оценка бъдат открити несъответствия, същите ще бъдат отхвърлени от последваща оценка единствено и само на това основание. 

/ОТГОВОРИ НА ВЪПРОСИ, ПУБЛИКУВАНИ НА 08.11.2010 г./ 

ВЪПРОС №: 22  

Здравейте! 

Пиша Ви във връзка с поканата за набиране на проектни предложения по "BG161PO003-2.4.01 „Подкрепа за развитието на клъстерите в България”

1. Приемат ли се проекти за клъстер, съставен от чуждестранни юридически лица, регистрирани по закона за юридически лица с нестопанска цел? Не видях подобно ограничение в насоките, но реших, че при клъстер(макар и регистриран в България) в който членуват 10 американски компании, например, би могло да възникне противоречие с приоритетите на Европейската комисия.

2. До колко следва да е еднородна дейността на членовете на клъстера? Трябва ли всички да имат еднакъв предмет на дейност? Допустим ли е клъстер, който обединява компании в областта на аутсорсинга, т.е. приема ли се аутсорсинга като вид дейност в областта на услугите?

В случай че водещата организация е юридическо лице с нестопанска цел, има ли значение дали е учредена в обществена или в частна полза?

Благодаря предварително!
E-mail: harka@abv.bg
05.10.2010.    

ОТГОВОР №: 22  

1. Съгласно т.2.1.1. „Общи критерии за допустимост на кандидатите” от Насоките за кандидатстване, допустими за финансиране по настоящата процедура са само кандидати, които отговарят на следните критерии: 

· „Да са новосъздадени или вече съществуващи клъстери под формата на обединения, които могат да включват: 

а) юридически лица или еднолични търговци, регистрирани съгласно Търговския закон или Закона за кооперациите; 

б) юридически лица с нестопанска цел, регистрирани съгласно Закона за юридическите лица с нестопанска цел;

в) български висши училища, получили последна валидна оценка при институционална акредитация не по-ниска от „добра” съгласно Глава 10 от Закона за висшето образование;

г) професионални училища и професионални гимназии съгласно чл.26 от Закона за народната просвета;

д) Българска академия на науките и нейните институти и звена; 

е) Селскостопанска академия и институти към нея; 

ж) Експериментални лаборатории, изследователски институти по смисъла на чл.60 от Закона за администрацията; 

з) Научни организации по смисъла на параграф 1, т.1 от Допълнителните разпоредби на Закона за насърчаване на научните изследвания; 

и) Общини и/или Областни администрации, и

· Да имат седалище в Република България, и
· Да са пряко отговорни за изпълнението на дейностите по проекта, а не да действат в качеството на посредник. 

Както е указано по-горе, участниците в обединението-кандидат следва да имат седалище на територията на Република България и да са регистрирани съгласно приложимото българско законодаталство, за да отговарят на критериите за допустимост по процедурата.  

Допълнително, съгласно т.2.2. „Допустимост на проектите/дейностите” от Насоките, изрично условие за допустимостта на проектите по настоящата процедура е „резултатите от изпълнението на дейностите по проектите да се реализират само на територията на Република България”. 

2. Насоките за кандидатстване по настоящата процедура не поставят изисквания по отношение на предмета на дейност на клъстера-кандидат, при условие, че тази дейност не попада в някои от указаните като недопустими сектори за финансиране, изчерпателно посочени в т. 2.1.4. „Специфични критерии за недопустимост” от Насоките за кандидатстване. Посочената във Вашия въпрос „дейност в областта на услугите – аутсорсинг” следва да бъде добре обоснована и описана в проектното предложение, като същото ще бъде оценявано от страна на оценителната комисия в процеса на оценката. 
ВЪПРОС №: 23   
Здравейте!
Схема BG161PO003-2.4.01 „Подкрепа за развитието на клъстерите в България" се подкрепя чрез ЕФРР. Въпросът ми е:
Допустими ли са за подкрепа по тази схема клъстери във военно-отбранителната промишленост?
С уважение

Кривирадева 
E-mail: kriviradeva@samel90.com
06.10.2010. 
ОТГОВОР №: 23  

Насоките за кандидатстване по настоящата процедура не поставят изисквания по отношение на сектора, в който клъстера-кандидат ще извършва дейност, при условие, че тази дейност не попада в някои от указаните като недопустими сектори за финансиране, изчерпателно посочени в т. 2.1.4. „Специфични критерии за недопустимост” от Насоките за кандидатстване.
ВЪПРОС №: 24  

Въпрос по схемата „Подкрепа за развитието на клъстерите в България”

Във връзка с отстранена грешка в Насоки за кандидатстване, относно изчисляване на интензитета на помощта за инвестиции, имам следния въпрос по настоящата схема:

Моля, дайте информация по какъв начин, по каква методика и/или формула ще се изчислява интензитетът на помощта за инвестиции, платима на няколко вноски и за период по-дълъг от една година?

Как и по какъв начин ще се извършва сконтирането от страна на Управляващия орган? Считам, че подобна информация е от особено значение за кандидатите на етап „подготовка”.

С уважение,

М. Петков

18.10.2010 г.    

ОТГОВОР №: 24

Съгласно Заповед №: РД-16-989/23.08.2010 г. на Ръководителя на Управляващия орган на ОП „Конкурентоспособност” се извършват изменения и допълнения в Насоките за кандидатстване по процедура BG161PO003-2.4.01 „Подкрепа за развитието на клъстерите в България”, както следва: 

„За изчисляване на интензитета на помощта за инвестиции (в дълготрайни материални активи, дълготрайни нематериални активи и СМР), всички използвани данни следва да се вземат преди приспадане на данъци и други такси. За изчисляване на помощта, платима на няколко вноски/траншове (т.е. когато кандидатът предвижда да ползва авансово и/или междинно плащане, както е посочено в т. 5.7 от Насоките да кандидатстване), помощта следва да бъде сконтирана до нейната стойност към момента на предоставянето, при използване на референтния лихвен процент, използван за нуждите на държавните помощи, приложим към датата на предоставяне на помощта в съответствие с чл. 4, параграф 1 от Регламент на Комисията (ЕО) № 800/2008. Базовият интензитет от 50% се изчислява чрез определяне на сконтираната стойност на помощта, изразена като процент от сконтираната стойност на допустимите разходи. Към получената стойност се добавят предвидените бонуси за малки и средни предприятия в съответствие с чл. 13, параграф 3 и 4 от Регламент на Комисията (ЕО) № 800/2008. 

Сконтирането ще се извършва от Управляващия орган при всяко подаване от страна на бенефициента на искане за плащане с оглед гарантиране, че предоставената безвъзмездна финансова помощ ще бъде съобразена с интензитета за помощта, предвиден в регионалната карта за държавна помощ за България, и с праговете и интензитетите за регионална помощ, установени в Регламент на Комисията (ЕО) № 800/2008, както и за докладване на помощта”. 
ВЪПРОС №: 25    
Позволете ми, във връзка с обявената процедура за подбор на проекти BG161PO003-2.4.01 „Подкрепа за развитието на клъстерите в България”, да задам следните въпроси: 

1. На въпрос №: 6, зададен на 11.08.2010 г. от Ангелина Добрева – Консултант европейско и донорско финансиране, е даден следният отговор: 

„Възприетата в Насоките за кандидатстване по настоящата процедура концепция за клъстер е следната: „специфични мрежи от взаимосвързани предприятия, специализирани доставчици на стоки и услуги и свързаните с тях научни институции, обучаващи организации, местни власти, неправителствени организации и други структури, които работят съвместно на основата на публично-частно партньорство за постигане на общи цели”. 

Поради това следва да имате предвид, че „сдружение/браншова асоциация, имаща многобройни членове – юридически лица, регистрирани по ТЗ” въпреки наличието на членове, не отговаря на концепцията за клъстер и съответно не следва да бъде допустимо участието на едно подобно юридическо лице, независимо от броя на членовете, с които разполага””. 

На основата на гореизложеното е видно, че свързващото звено в определението за клъстер е „публично-частно партньорство”. Липсата на подобни взаимоотношения в рамките на кандидата предполага, че той не отговаря на концепцията за клъстер и автоматично неговото предложение няма да бъде разгледано по същество. 

В същото време обаче, в нашата страна не съществува нормативен документ, който да определи еднозначно термина „публично-частно партньорство”, както и правилата и условията за неговото приложение (на 18 февруари 2009 г. в 40-то Народно събрание бе внесен от група народни представители Проект на Закон за публично-частното партньорство (ПЗПЧП), който за съжаление не бе разгледан и приет). 

Този факт води след себе си много въпросителни. Една от тях е, че при липсата на законово установена процедура и практика за използване на този термин риска един кандидат да бъде отхвърлен, защото липсват ясни правила (независимо от наличието на Вътрешни правила за приложение на публично-частно партньорство, Министерство на икономиката – те са единствено и само вътрешно ведомствен документ) за „публично-частно партньорство” и той никога не ще може да бъде сигурен в установяването на взаимоотношенията между партньорите дали наистина покриват определението на термина, или друг да бъде допуснат, защото липсата на законово установена практика води до появата на субективизъм при оценката му, е изключително висок. 

От друга страна, не би следвало априори да се твърди, че „сдружение/браншова асоциация, имаща многобройни членове – юридически лица, регистрирани по ТЗ” не може да се счита за клъстер съгласно приетата концепция, без да се знае кои и какви са членовете на сдружението, как са формирани техните взаимоотношения и какви са взаимоотношенията им с местната власт и неправителствени организации. 

Всичко това, и най-вече липсата на законова уредба за публично-частно партньорство, дава основание за различни тълкувания на допустимостта на кандидата и му предоставя възможност, в случай на отхвърляне от оценителния орган, да търси правата си по съдебен ред. 

Въпрос 1: 

а) Трябва ли научни институции, обучаващи организации, местни власти и не-правителствени организации да са членове на клъстера, за да се признае кандидата за такъв, т.е. клъстер, който отговаря на концепцията?; 

б) С какъв документ и с какви ключови думи в него може да се докаже, че членовете на клъстера са „специфични мрежи от взаимосвързани предприятия, ............които работят съвместно на основата на публично-частно партньорство за постигане на общи цели”. Как да се докаже, че те работят на основата на публично-частно партньорство? 

в) Ще отговаря ли кандидата на изискването за допустимост, ако същият е сдружение, имащо многобройни членове – юридически лица, регистрирани по ТЗ, което покрива изискванията на концепцията за клъстер? 

2. На стр.13 от Насоките за кандидатстване е записано: „Максималният размер на безвъзмездната финансова помощ по всеки индивидуален проект (независимо от избраната комбинация от компоненти) е до 2 000 000 (два милиона) лева”. 

В същото време, във Вашия отговор на Въпрос № 1, зададен на 17.07.2010 г. от beneficient@abv.bg отговаряте: „......допустимият максимален размер на безвъзмездната финансова помощ по двата компонента (1 и 2) не може да надхвърля левовата равностойност на 200 000 евро (391 166 лева)................). 

По този начин се създава усещането за неяснота, която рефлектира върху мотивацията на кандидатите за участие в процедурата. Неяснотата, освен всичко друго, се явява следствие на това, че се употребява термина „предприятия” не само за кандидата като такъв, но и за неговите членове и в много от случаите не става ясно дали това се отнася за него или членовете му, които също могат и в общия случай са предприятия. 

Въпрос 2: 

а) Какъв е размерът на безвъзмездната финансова помощ по тази процедура за Компонент 1 + Компонент 2, ако кандидата и всички негови членове (независимо дали кандидата е създаден по ТЗ, ЗЮЛНЦ или чл. 357-364 от ЗЗД) не са получавали безвъзмездна финансова помощ не само по тази ОП, но и въобще по която и да е ОП – 2 000 000 лв. или равностойността на 200 000 евро (391 166 лева)?; 

б) Ако тази финансова помощ, в случая по т. а), е 200 000 евро, моля за пояснение сумата от до 2 000 000 лв. в кои случаи се предоставя на кандидата? 

3. Въпрос 3: 

а) Задължително ли е да бъде нает консултант за изготвяне на проектното предложение (във формуляра за кандидатстване по процедурата му е определено специално място в началото)? 

б) Съществуват ли изисквания към консултантите (квалификация, опит, да фигурират в регистър и т.н., които се доказват с определени документи), за да може след това на основата на тези изисквания да се признае извършеният разход за консултантски услуги за приемлив? 

Благодаря предварително! 

С уважение, 

Кирил Стойчев 

20.10.2010 г. 

ОТГОВОР №: 25  

1. а) При подготовката на проектното предложение по настоящата процедура кандидатите следва да вземат предвид изчерпателно указаните в Насоките за кандидатстване критерии за допустимост на кандидатите, проектите/дейностите и разходите. За да бъдат допустими за финансиране по настоящата процедура потенциалните кандидати следва да отговарят на посочените в т. 2.1.1. „Общи критерии за допустимост на кандидатите” и т. 2.1.2. „Специфични критерии за допустимост на кандидатите”, а именно по Компонент 1 и Компонент 2 от настоящата процедура допустими са кандидати, които следва да бъдат обединения – клъстери в процес на създаване, новосъздадени или вече съществуващи клъстери, които включват минимум 7 /седем/ юридически лица или еднолични търговци, регистрирани съгласно Търговския закон или Закона за кооперациите. На следващо място, допустими за финансиране по Компонент 3 „Инвестиционен компонент” са кандидати, които следва да бъдат обединения – новосъздадени или вече съществуващи клъстери, които включват минимум 20 /двадесет/ участника – юридически лица или еднолични търговци, попадащи в изброените хипотези по-долу, като минимум един от участниците е учебно заведение – български висше училище или професионално училище/професионална гимназия:  
· юридически лица или еднолични търговци, регистрирани съгласно Търговския закон или Закона за кооперациите;
· юридически лица с нестопанска цел, регистрирани съгласно Закона за юридическите лица с нестопанска цел;
· български висши училища, получили последна валидна оценка при институционална акредитация не по–ниска от „добра” съгласно Глава десета от Закона за висшето образование;
· професионални училища и професионални гимназии съгласно чл. 26 от Закона за народната просвета;
· Българска академия на науките и нейните институти и звена;
· Селскостопанска академия и институти към нея;
· Експериментални лаборатории, изследователски институти по смисъла на чл. 60 от Закона за администрацията;
· Научни организации по смисъла на параграф 1, т. 1 от Допълнителните разпоредби на Закона за насърчаване на научните изследвания;
· Общини и/или Областна администрация.
Допълнително, при подготовката на Вашето проектно предложение следва да се ръководите от целите, които новосформираният/вече създаден клъстер се стреми да постигне, като това ще предопредели и вида на участниците, които да привлечете като членове в клъстера. 

1. б) Насоките за кандидатстване по настоящата процедура не поставят изискване за „доказване на публично-частното партньорство”. Във Формуляра за кандидатстване има предвидени раздели, в които кандидатите подробно да опишат механизма на изграждане и функциониране на клъстера, начин на взаимодействие и взаимовръзки между членовете на клъстера, начин на вземане на решенията, цели на сдружаването и т.н. Допълнително, в подкрепа на своето проектно предложение кандидатите могат да представят, по своя преценка, допълнителни придружителни документи, които да подкрепят информацията, представена във Формуляра за кандидатстване.   

1. в) За да бъдат одобрени за финансиране по настоящата процедура за подбор на проекти, кандидатите следва да отговарят на посочените в Насоките условия за допустимост както на кандидатите, така и на предвидените в рамките на проектното предложение дейности и разходи. По време на оценителния процес членовете на Оценителната комисия ще се ръководят от Критериите и методологията за оценка на проектните предложения – Приложение Ж към пакета документи по процедурата. Предвид това, при определяне на „сдружение, имащо многобройни членове – юридически лица, регистрирани по ТЗ, което покрива изискванията на концепцията за клъстер” като допустим кандидат по процедурата следва да бъдат отчетени от страна на съответния кандидат всички горепосочени изисквания и условия.   

2. а) По отношение на безвъзмездната финансова помощ, предоставяна по Компонент 1 „Изграждане  и подкрепа на административното тяло на клъстера” и Компонент 2 „Проекти с кратък период на действие и бърз резултат и дейности за привличане на нови членове на клъстера” от настоящата процедура, се прилага Режим „de minimis” (минимална помощ) съгласно правилата за минимална помощ, определени в Регламент на Комисията (ЕО) 1998/2006, като допустимият максимален размер на безвъзмездната помощ по Компонент 1 и Компонент 2 не може да надхвърля левовата равностойност на 200 000 евро (391 166 лева) за кандидат за период от три последвотелни финансови години, а в случай, че кандидатът осъщестява дейност в отрасъл „шосеен транспорт”, този размер е 100 000 евро (195 583 лева).   

2. б) По отношение на безвъзмездната финансова помощ, предоставяна по Компонент 3 „Инвестиционен компонент”, се прилагат правилата на Регламент на Комисията (ЕО) № 800/2008 – Режим „групово освобождаване”. Поради това, предвиденият в Насоките  максимален размер на безвъзмездната финансова помощ до 2 000 000 лева се отнася до случаите, в които в проектното предложение са предвидени за изпълнение и дейности по Компонент 3.  

3. а) Насоките за кандидатстване по процедурата не поставят изисквания за задължително ползване на консултант за изготвяне на проектното предложение по процедурата, като кандидатите сами преценят дали да се възползват от предоставената им възможност. 

3. б) Съгласно подробно указаното в Насоките за кандидатстване, разходите за консултантски услуги за изготвяне на проектното предложение се удостоверяват и съответно доказват с наличието на разходооправдателни документи, които съпътстват извършването на конкретния разход – изготвяне на проектното предложение, като същите (разходооправдателните документи) следва да бъдат издадени преди датата на подаване на проектното предложение и след датата на обявяване на настоящата процедура. Допълнително, при избора на изпълнител на услугата по изготвяне на проектното предложение, кандидатите са длъжни да съберат не по-малко от 3 оферти, които съдържат техническо и финансово предложение с цел спазване на принципите на добро финансово управление. Договорът с избрания изпълнител на консултантската услуга по изготвяне на проектно предложение следва да бъде сключен преди датата на подаване на проектното предложение и след датата на обявяване на настоящата процедура за подбор на проекти. Посочените документи следва да бъдат приложени към искането за междинно/окончателно плащане при последващото изпълнение на проекта, след като същият е преминал успешно процеса на оценка и е налице сключен с Договарящия орган договор за безвъзмездна помощ за изпълнение на същия проект.   

ВЪПРОС №: 26    
Уважаеми колеги,

Във връзка с възникнала идея от името на наша организация  да подадем проектно предложение по схемата за предоставяне на безвъзмездна финансова помощ по Компонент 1 за създаване и развитие на клъстери, може ли в обединението от търговските дружества да има свързаност или свързани лица? 

Лили Тошева 

21.10.2010 г.  
ОТГОВОР №: 26
Моля, имайте предвид публикувания отговор на Въпрос № 7.     

ВЪПРОС №: 27 

Здравейте, 
Бих искала да Ви задам следния въпрос:

В насоките за кандидатстване са посочени следните условия: "С оглед избягване на припокриването на интервенциите между ОП „Конкурентоспособност” и Програмата за развитие на селските райони 2007-2013 г., подкрепа по настоящата процедура за подбор на проекти не могат да получават:

· Микропредприятия по смисъла на чл. 3-4 от Закона за малките и средните предприятия, които имат седалище или клон със седалище на територията на община, посочена в Приложение № 2 към Наредба № 29/2008 г., издадена от министъра на земеделието и храните и/или заявили за подпомагане дейности по проекти, които се осъществяват в община на територията на селските райони в Република България - Приложение № 2 към Наредба № 29/2008 г. (Приложение Р към Насоките за кандидатстване).

· Микропредприятия - за преработка и/или маркетинг на горски продукти.

· Предприятия, извършващи основната си икономическа дейност или кандидатстващи за финансиране на дейности, които съгласно КИД 2008 (Приложение С към Насоките за кандидатстване) попадат в Сектор С - код на икономическа дейност 10 „Производство на хранителни продукти” и код 11 „Производство на напитки”:

- 10.1 „Производство и преработка на месо; производство на месни продукти, без готови ястия”;

- 10.2. „Преработка и консервиране на риба и други водни животни, без готови ястия”;

- 10.3 „Преработка и консервиране на плодове и зеленчуци, без готови ястия”;

- 10.4. „Производство на растителни и животински масла и мазнини”;

- 10.5. „Производство на мляко и млечни продукти”;

- 10.6 „Производство на мелничарски продукти, нишесте и нишестени продукти”;

- 10.81. „Производство на захар”;

- 10.83 „Преработка на кафе и чай”;

- 10.9 „Производство на готови храни за животни”;

- 11.01. „Производство на спиртни напитки”;

- 11.02. „Производство на вина от грозде”;

- 11.03. „Производство на други ферментирали напитки”;

- 11.04. „Производство на други недестилирани алкохолни напитки”;

- 11.05. „Производство на пиво”;

- 11.06. „Производство на малц”." 

1. Интересува ме посочените изисквания за кого се отнасят - за самите кандидати по процедурата (т.е. клъстерите) или за всеки от членовете на клъстера? 

2. Ако даден клъстер кандидатства по тази процедура, но един от членовете му упражнява дейност в горепосочените области, какво се случва? Това обстоятелство прави ли целия клъстер недопустим? 

3. Ако предвидените дейности по проекта не засягат пряко горепосочените сектори, а целят единствено укрепване на капацитета на клъстера, то има ли значение сектора, в който оперират някои от членовете на клъстера?

 

Предварително благодаря!

 

Елена Спасова

22.10.2010. 
ОТГОВОР №: 27 
Моля, имайте предвид публикувания отговор на Въпрос № 21.  

/ОТГОВОРИ НА ВЪПРОСИ, ПУБЛИКУВАНИ НА 10.11.2010 г./ 

Въпрос № 28:

Уважаеми господа, бихме желали да ни посочите интернет адрес в който да прочетем пълният списък на видовете продукти записани в съответствие с постановките на член 32 от Договора за създаване на европейската общност. 

С уважение
Ст. Иванов

30.10.2010 г.

Отговор № 28: 
Пълният текст на Договора за създаване на Европейска общност, заедно с приложенията към него, може да намерите на официалната интернет страницата на Европейския съюз: http://europa.eu/. Допълнително моля да имате предвид, че изчерпателен списък на продуктите, изброени в Приложение I от Договора за създаване на Европейската общност се съдържа в Приложение П към Насоките за кандидатстване по процедурата.
Въпрос № 29:
В подготовка сме на проект към BG161PO003-2.4.01 „Подкрепа за развитието на клъстерите в България” и ни е необходимо да получим информация по следните точки: 
- като участници в клъстера сме поканили юридически лица със седалища в различни страни от ЕС, но тъй като последните не са регистрирани в България по смисъла на Търговския закон и по Закона за Юридическите лица с нестопанска цел, това означава ли, че не биха могли да участват в проекта. 
- как стой въпроса с участието в клъстерите на научни организации и фирми извън ЕС, в това число и висши учебни заведения, които имат обособени центрове за развитие на иновативни технологии, но нямат оценка „Добър” от Българската Агенция по Акредитация
- участниците в клъстера възнамеряват да организират и оборудват изпитателна лаборатория, в която да провеждат безплатни за членовете на клъстера и съответно платени за клиентите му експерименти, това противоречи ли с отбелязаното в насоките на стр. 27 :.......” Изпитвателните лаборатории не следва да бъдат организационно и финансово свързани с лицата, които ползват услугите на съответната лаборатория.”
- какъв е минималния необходим % за съфинансиране на проектите 

Надяваме се на вашия възможно най-бърз  отговор, който се ангажираме да препратим на нашите чуждестранни партньори от ЕС.
  
  
С уважение: 
Маг. еколог д-р Елена Цветкова 
01.11.2010 г.
Отговор № 29:
1. Както е посочено в т. 2.1.1. „Общи критерии за допустимост на кандидатите” от Насоките за кандидатстване по процедура за предоставяне на безвъзмездна финансова помощ BG161PO003-2.4.01 „Подкрепа за развитието на клъстерите в България”: „...допустими по настоящата процедура за подбор на проекти са само кандидати, които отговарят на следните общи критерии: 

· Да са новосъздадени или вече съществуващи клъстери под формата на обединения, които могат да включват:
· юридически лица или еднолични търговци, регистрирани съгласно Търговския закон или Закона за кооперациите;
· юридически лица с нестопанска цел, регистрирани съгласно Закона за юридическите лица с нестопанска цел;
· български висши училища, получили последна валидна оценка при институционална акредитация не по – ниска от „добра” съгласно Глава десета от Закона за висшето образование;
· професионални училища и професионални гимназии съгласно чл. 26 от Закона за народната просвета;
· Българска академия на науките и нейните институти и звена;
· Селскостопанска академия и институти към нея;
· Експериментални лаборатории, изследователски институти по смисъла на чл. 60 от Закона за администрацията;
· Научни организации по смисъла на параграф 1, т. 1 от Допълнителните разпоредби на Закона за насърчаване на научните изследвания;
· Общини и/или Областна администрация, и
· Да имат седалище в Република България...”
Предвид изложеното, следва да имате предвид, че участници в клъстери (независимо от статута и правно организационната им форма), които са със седалище извън територията на Република България не отговарят на критериите за допустимост на кандидатите по процедурата.

2. Относно висшите учебни заведения, съгласно т. 2.1.1. от Насоките за кандидатстване, допустими по настоящата процедура са участници в клъстери, които са „български висши училища, получили последна валидна оценка при институционална акредитация не по-ниска от „добра” съгласно Глава десета от Закона за висшето образование”. 
3. По Компонент 3 „Инвестиционен компонент” от процедурата, допустимите дейности включват:

„Придобиване на дълготрайни материални активи (ДМА) за общи клъстерни дейности – закупуване на оборудване за зали за обучения, тренировъчни центрове, изпитателни лаборатории, производствени центрове и други, в които ресурсите ще са от полза за всички клъстерни членове и се управляват от клъстерната организация”

Предвид изложеното, закупуването на оборудване за изпитателна лаборатория, чиито ресурси ще са от полза за всички клъстерни членове и ще бъдат управлявани от клъстерната организация с цел извършване на общи клъстерни дейности е допустима дейност по посочения компонент. 

4. Съгласно т. 1.6. „Размер и интензитет на безвъзмездната финансова помощ” от Насоките за кандидатстване, „...Максималният интензитет на безвъзмездната финансова помощ по всеки индивидуален проект в зависимост от избраната комбинация от допустими компоненти по процедурата, е както следва:

	Компонент 1 „Изграждане и подкрепа на административното тяло на клъстера”
	( 85 % от стойността на общо допустимите разходи по Компонент 1 през първата година от изпълнението на проекта, и

( 75 % от стойността на общо допустимите разходи по Компонент 1 през втората година от изпълнението на проекта

	Компонент 2 „Проекти с кратък период на действие и бърз резултат и дейности за привличане на нови членове в клъстера”
	( 65 % от стойността на общо допустимите разходи по Компонент 2 за целия период на изпълнение на проекта

	Компонент 3 „Инвестиционен компонент”
	( 50 % от стойността на общо допустимите разходи по Компонент 3 за целия период на изпълнение на проекта


Остатъкът от общите допустими разходи съответно по Компонент 1 (минимум 15 % от стойността на общо допустимите разходи по Компонент 1 през първата година от изпълнението на проекта и минимум 25 % от стойността на общо допустимите разходи по Компонент 1 през втората година от изпълнението на проекта), по Компонент 2 (минимум 35 % от стойността на общо допустимите разходи по Компонент 2 за целия период на изпълнение на проекта), и по Компонент 3 (минимум 50 % от стойността на общо допустимите разходи по Компонент 3 за целия период на изпълнение на проекта) трябва да бъде финансиран чрез собствени средства на кандидата или от източници, които изключват всякаква публична подкрепа.”
/ОТГОВОРИ НА ВЪПРОСИ, ПУБЛИКУВАНИ НА 30.11.2010 г./ 

Въпрос № 30:

Здравейте, 

 

Бих искала да Ви попитам следното: 

1. Има ли ограничение за броя на междинните плащания, които могат да се предвидят в рамките на един проект?

2. Съгласно изискванията по схемата, новите работни места за административен персонал, които са открити по проекта, трябва да се запазят за период от 3 години след края на проекта. Това означава ли, че равнището на заплатите за съответните длъжности трябва да се запази същото като това по време на проекта? 

3.  Консултантските услуги по изготвяне на проекта са допустим разход по схемата, по компонент 1. Колко процента от разходите за тези услуги се връщат като безвъзмездна помощ - 75% или 85%?

4. Ако по Компонент 2 е предвидена дейност по изготвяне на уебсайт на клъстера, то трябва ли да се събират оферти за изработване на уебсайт, които да се приложат при подаване на проекта?

5. В ръководството за управление на проекти по схемата пише, че трябва да се проведе една единствена процедура за избор на подизпълнители (с обособени позиции)./"Разходите за услуги от бюджета следва да се договорят чрез прилагане на ЕДНА процедура за определяне на изпълнител с обект УСЛУГА, като се използва система с обособени позиции (ако е приложимо)."/ След провеждане на процедурата следва подписване на договор с избрания изпълнител. В такъв случай, моля да поясните как да се тълкува следното изискване от насоките за кандидатстване: "Проектите по Компонент 2 ще се считат за „проекти с кратък период на действие и бърз резултат”, в случай че същите бъдат изпълнени в срок до 4 месеца от сключване на договора/договорите с изпълнителя/изпълнителите на предвидените дейности по реда на ПМС № 55/2007 г.". При положение, че процедурата за избор на изпълнители ще се проведе в началото на проекта и договори ще бъдат подписани тогава, дори и ако дейностите по някои договори да стартират по-късно (например през втората година от изпълнение на проекта), то кога започват да текат тези 4 месеца - от датата на сключване на договора (което поради изискването за една процедура за избор на изпълнители ще се случи в началото на проекта) или от датата на стартиране на дейностите, която ще бъде посочена в договора между клъстера-бенефициент и изпълнителя?
 

Предварително Ви благодаря за отговорите!

 

Поздрави,

Елена Спасова 

08.11.2010 г.

Отговор № 30: 
1. В Насоките за кандидатстване по процедура BG161РО003-2.4.01 „Подкрепа за развитието на клъстерите в България” няма заложено ограничение относно броя на междинните плащания, които могат да се предвидят в рамките на изпълнението на даден проект. От друга страна, както е посочено в т. 5.7. „Плащане” от Насоките за кандидатстване, по процедурата са предвидени 3 варианта на плащане:

· Вариант 1 (с авансово плащане, междинни и окончателно плащане);

· Вариант 2 (само междинни плащания и окончателно плащане);

· Вариант 3 (само окончателно плащане).

В случай, че бенефициентът избере Варианти 1 или 2, то „той има право да поиска междинно плащане чрез представяне за одобрение на междинен технически и финансов отчет при реално изпълнени действия с материален резултат и съответни извършени и платени/доказани разходи...”. При Вариант 1, общият размер на авансовото и междинните плащания не може да надхвърля 80% от стойността на безвъзмездната финансова помощ, а при Вариант 2,  общият размер на междинните плащания не може да надхвърля 80% от стойността на безвъзмездната финансова помощ.
2. Насоките за кандидатстване поставят единствено следните изисквания относно разходите за възнаграждения, включително здравни и осигурителни вноски за сметка на работодателя за новоназначения персонал на административното тяло на клъстера:

„Разходи за възнаграждения, включително за здравни и осигурителни вноски за сметка на работодателя за персонала на административното тяло на клъстера, изплатени въз основа на трудов договор, като са допустими разходите за 4-ма служители, наети на пълен работен ден (8 работни часа). Допустими са разходите за възнаграждения, включително за здравни и осигурителни вноски за сметка на работодателя за по-голям брой служители, наети на трудов договор на непълен работен ден, като общият брой работни часове за 1 работен ден не трябва да надвишава 32 работни часа (т.е. общият брой работни часове за 1 работен ден за 4-ма служители, наети на пълен работен ден), като в този случай размерът на възнагражденията следва да бъде определен пропорционално съобразно възнагражденията на служителите, наети на пълен работен ден.

В случай, че кандидатът има създадено административно тяло на клъстера,  разходи за възнаграждения по Компонент 1 ще се признават само за новоназначени служители, като тези разходи не следва да превишават възнагражденията на заварените служители, осъществяващи същите функции и дейности в клъстера.

Създадените нови работни места по проекта следва да бъдат заети за срок от 3 години след приключване на проекта. При неизпълнение на това изискване бенефициентът дължи възстановяване на изплатените по проекта средства за съответните работни места със съответната законна лихва. Не се дължи възстановяване на средствата в случай, че на мястото на лицето, на което е прекратена заетостта без значение от основанието, е наето друго лице.”
С оглед горепосоченото, при изготвяне на Бюджета (Приложение Б), кандидатът следва сам да определи и да заложи разходите за възнаграждения, включително за здравни и осигурителни вноски за сметка на работодателя за персонала на съответните длъжности в административното тяло на клъстера. 

3. Както е посочено в т. 1.6 „Размер и интензитет на безвъзмездната финансова помощ” от Насоките за кандидатстване, „Максималният интензитет на безвъзмездната финансова помощ по всеки индивидуален проект в зависимост от избраната комбинация от допустими компоненти по процедурата, е както следва:

	Компонент 1 „Изграждане и подкрепа на административното тяло на клъстера”
	( 85 % от стойността на общо допустимите разходи по Компонент 1 през първата година от изпълнението на проекта, и

( 75 % от стойността на общо допустимите разходи по Компонент 1 през втората година от изпълнението на проекта


Като част от допустимите разходи по Компонент 1 „Изграждане и подкрепа на административното тяло на клъстера”, за разходите за консултантски услуги за изготвяне на проектното предложение по настоящата процедура следва да се приложи изискването за максимален интензитет на безвъзмездната финансова помощ по Компонент 1, като се вземе предвид през коя година от изпълнението на проекта е предвиден съответния разход.
4. Както е описано в т. 2.3. „Допустимост на разходите” от Насоките за кандидатстване, „... С оглед определяне на реалистичността на предвидените разходи за закупуване на активи и извършване на строително-монтажни работи, кандидатът следва да  приложи към формуляра за кандидатстване поне две оферти за активи (дълготрайни материални активи и дълготрайни нематериални активи), както и поне две количествено-стойностни сметки (КСС) за предвижданите СМР.” 

Допълнително в т. 3.1.1. „Списък на документите за кандидатстване” е указано, че:

„л) Най-малко две оферти за всяка отделна инвестиция в активи ....”, както и 

„м) Най-малко две количествено-стойностни сметки по видове СМР ...”

е приложимо само в случай, че по проекта се предвижда закупуване на активи, респективно изпълнение на СМР по Компонент 3.

В Насоките за кандидатстване няма посочено изискване за представяне на две оферти за разходи за създаване на интернет страница и интернет мрежа за нуждите на клъстера.

5. Съгласно т. 2.2. „Допустимост на проектите/дейностите” от Насоките за кандидатстване, „Проектите по Компонент 2 ще се считат за „проекти с кратък период на действие и бърз резултат”, в случай че същите бъдат изпълнени в срок до 4 месеца от сключване на договора/договорите с изпълнителя/изпълнителите на предвидените дейности по реда на ПМС № 55/2007 г.”, т.е. срокът от 4 месеца за изпълнение на дейностите по Компонент 2 започва да тече от датата на сключване на договора/ите с конкретния/те изпълнител/и.
Кандидатите сами трябва да преценят в кой период от изпълнението на проекта да заложат дейностите по Компонент 2 при изготвяне на плана за действие (т.7 от Формуляра за кандидатстване).  

Моля да имате предвид, че при прилагане на процедурите за избор на изпълнител разходите за услуги от всеки раздел на бюджета следва да се договорят чрез прилагане на една процедура за определяне на изпълнител с обект „услуга”, като се използва система с обособени позиции (ако е приложимо).
Съгласно Оперативното ръководство за изпълнение на договори за безвъзмездна финансова помощ по процедура BG161РО003-2.4.01 „Подкрепа за развитието на клъстерите в България”, система с обособени позиции се прилага в следните случаи: 
„ - съответните доставки/услуги представляват такава част от обекта на процедурата, която въпреки че може да бъде самостоятелен обект на процедура, е систематично свързана с другите позиции от обекта на процедурата;

· доставките или услугите не могат да бъдат извършени от един изпълнител.”

Следва да имате предвид и че съгласно Оперативното ръководство „когато разходите за „ДМА”/„ДНА”/УСЛУГИ включват различни под-позиции, които не са систематично свързани (естеството им е твърде различно), те могат след представяне на обосновка/доказателства от бенефициента и одобряването й от Договарящия орган, да бъдат договорени с отделни процедури за определяне на изпълнител.”

Също следва да имате предвид, че съгласно Оперативното ръководство при започване изпълнението на проекта, бенефициентът следва да представи за предварително съгласуване до Договарящия орган, График за провеждане на процедури за избор на изпълнители (приложение 3.27) по ЗОП, НВМОП и ПМС №55/12.03.2007 г.

Въпрос № 32: 

Уважаеми госпожи и господа, 

Бихме желали да помолим за разяснения относно възможностите за кандидатстване по Оперативна програма „Конкурентоспособност” – Процедура BG161PO003-2.4.01 „Подкрепа за развитието на клъстерите в България”. 

Група партньори проявяваме интерес към създаване на клъстер в областта на медицинските лабораторни изследвания. Потенциални участници в клъстера и проекта за финансиране са клиникохимични, микробиологични, серологични, патоанатомични, имунологични и др. лаборатории на държавни, общински и частни лечебни заведения. Те са регистрирани по Закона за лечебните заведения и са вписани в търговския регистър като търговски дружества. Държавните лечебни заведения са с мажоритарен собственик Министерството на здравеопазването, а общинските са предимно 100% общинска собственост. Бихме желали да Ви помолим да конкретизирате дали е допустимо финансирането на проекти за създаване на клъстер, в който да участват организации от вида изброените по-горе. 

Благодарим Ви предварително.

Здравка Шолева, 

 

19.11.2010 г. 
Отговор № 32:  
Съгласно т. 2.1.1 „Общи критерии за допустимост на кандидатите” допустимите за финансиране кандидати следва да са новосъздадени или вече съществуващи клъстери под формата на обединения, които могат да включват: 
а) юридически лица или еднолични търговци, регистрирани съгласно Търговския закон или Закона за кооперациите; 

б) юридически лица с нестопанска цел, регистрирани съгласно Закона за юридическите лица с нестопанска цел;

в) български висши училища, получили последна валидна оценка при институционална акредитация не по-ниска от „добра” съгласно Глава 10 от Закона за висшето образование;

г) професионални училища и професионални гимназии съгласно чл.26 от Закона за народната просвета;

д) Българска академия на науките и нейните институти и звена; 

е) Селскостопанска академия и институти към нея; 

ж) Експериментални лаборатории, изследователски институти по смисъла на чл.60 от Закона за администрацията; 

з) Научни организации по смисъла на параграф 1, т.1 от Допълнителните разпоредби на Закона за насърчаване на научните изследвания; 

и) Общини и/или Областни администрации, 

като горепосочените следва да имат седалище на територията на Република България и да са пряко отговорни за изпълнението на дейностите по проекта, а не да действат в качеството на посредник. 

Доколкото в чл. 3, (1) от Закона за лечебните заведения е указано, че „Лечебните заведения, без тези по чл.5, ал. 1, се създават по Търговския закон или Закона за кооперациите, при спазване на изискванията на този закон”, следва да имате предвид, че изброените във Вашия въпрос лаборатории на лечебни заведения са допустими за финансиране като част от клъстерното обединение, тъй като попадат в буква а) от горепосочените критерии за допустимост на кандидатите. 
/ОТГОВОРИ НА ВЪПРОСИ, ПУБЛИКУВАНИ НА 03.12.2010 г./ 

Въпрос № 33: 

Здравейте,  

Бих искала да Ви задам следните въпроси, които изникнаха в процеса на подготовка на проект по горепосочената схема:

1. Командировките с цел участие в изложения, панаири, конференции и обучения на персонала и управителното тяло на клъстера, които са извън европейски държави допустим разход ли е по процедурата?

2. Организирането на търговска мисия за членовете на клъстера  - допустим разход ли е в компонент 2?

3. Участието на представители на клъстера в европейска клъстерна конференция е дейност по компонент 2. Таксата за участие в конференцията в бюджета на компонент 1 или 2 е?

4. Дали можем да добавяме допълнителни пера в бюджета освен посочените от вас или трябва да се придържаме към вашият образец ?

 

Благодаря предварително за помощта, 

Анна Найденова  

24.11.2010 г. 

Отговор № 33:  
1. Насоките за кандидатстване по настоящата процедура не поставят подобни изисквания или ограничения.  

2. Съгласно т. 2.3.1.2. „Специфични допустими разходи по процедурата” от Насоките за кандидатстване допустимите разходи по Компонент 2 „Проекти с кратък период на действие и бърз резултат, и дейности за привличане на нови членове в клъстера” включват: 

( Разходи за организиране и провеждане на събития за представяне на клъстера и на клъстерни мрежови събития (включително семинари, конференции, тренинги), насочени към разширяване и развитие на дейността на клъстера, както и към привличане на нови клиенти и нови членове на клъстера и създаване на мрежи между членовете на клъстера;

( Разходи за създаване на интернет страница и интранет мрежа за нуждите на клъстера, за изграждане на информационна база данни и др.; 

( Разходи за командировки (пътни, дневни и квартирни) на персонала от управителното и административно тяло на клъстера (максимум до 4 човека на събитие) с цел изграждане на транснационални клъстерни връзки и установяване на сътрудничеството с други клъстери, включително в други страни; 

( Разходи за участие в национални и международни изложения и панаири – разходи за такси, наем на изложбена площ, транспортиране на експонати, пътни разноски за персонала от управителното и административното тяло на клъстера (максимум до 4 човека на събитие) във връзка с участия в международни панаири и изложения; 

( Разходи за услуги, свързани с извършване на маркетингови проучвания, анализ на целевите пазари в страната и чужбина, разработване на маркетингова стратегия, инвестиционна стратегия, обща стратегия за развитие на клъстера, в случай че клъстерът няма разработени такива;

( Разходи за популяризиране името (марката) на клъстера – например: изготвяне и отпечатване на брошури и информационни материали за клъстера и дейностите му, с цел популяризиране на клъстерите пред бъдещите членове, както и пред външни клиенти и пазари, и др.; 

( Разходи за други маркетингови дейности, дейности за привличане на нови членове, създаване на клъстерни мрежи и др., които са включени в маркетинговата стратегия или в общата стратегия за развитие на клъстера, в случай че такава е приложена към проектното предложения, които са с бърз резултат и кратък срок на действие. 

Предвид изложеното, при изготвяне на проектното предложение кандидатите следва да съобразят доколко целите и същността на една търговска мисия съответстват на естеството на посочените като допустими в Насоките за кандидатстване дейности и разходи.   

3. При изготвянето на Вашето проектно предложение, съответно включването на определен вид дейности и разходи в отделните допустими компоненти по процедурата (Компонент 1 „Изграждане и подкрепа на административното тяло на клъстера”, Компонент 2 „Проекти с кратък период на действие и бърз резултат, и дейности за привличане на нови членове в клъстера” и Компонент 3 „Инвестиционен компонент”), следва да се съобразите със спецификата на дейността, която желаете да реализирате. 

Допълнително, следва да имате предвид, че информацията относно дейностите, които планирате да реализирате в рамките на проекта, и която е включена в Приложение А – Формуляр за кандидатстване, следва да съответства и да бъде идентична с информацията, посочена в Приложение Б – Бюджет на проекта, т.е. разходите, свързани с изпълнението на дадена дейност следва да бъдат включени и описани в същия Компонент, в който е включена и съответната дейност.  

4. При изготвяне на Бюджета на проекта кандидатите следва да ползват образеца, публикуван в Насоките за кандидатстване по настоящата процедура, като изрично е указано в Работен лист 1 „Общи допустими разходи” от Приложение Б – Бюджет на проекта, че при необходимост могат да се добавят допълнителни редове към съответните бюджетни подраздели, но следва да се има предвид, че при добавянето на нови редове, същите се появяват без предварително зададени формули. 

Въпрос № 34: 

Здравейте, 

Бих искала да Ви задам следния въпрос. Една от фирмите членове на клъстера желае да се сертифицира по ISO. Дали сертификацията на член на клъстера е допустим разход по настоящата процедура, или е възможно само сертифициране на клъстера?

Благодаря Ви предварително,

Поздрави,

Красимира Шиндарова
25.11.2010 г. 


Отговор № 34: 

Съгласно т.3. „Видове проекти/допустими дейности” към допустимите за финансиране дейности по настоящата процедура включват: 

1. По Компонент 1 „Изграждане и подкрепа на административното тяло на клъстера”:  

( Създаване и ресурсно обезпечаване на дейността на управленското и административното тяло на клъстера – осигуряване на необходимия персонал за управление и координация на клъстерните дейности; ресурсно обезпечаване на управленското и административно тяло на клъстера – осигуряване на необходимите консумативи за работните помещения на административното тяло на клъстера;  

( Дейности за повишаване на капацитета за управление и координация на клъстера – участия в семинари, тренинги, конференции, информационни събития, обмен на опит, добри практики и други за постоянния персонал, ангажиран с управлението и координацията на клъстера;  

( Други дейности, свързани с изпълнението на проектите по настоящата процедура: 

- Консултантски услуги за изготвяне на проектното предложение по процедурата – до 5% от общите допустими разходи по проекта, но не повече от 10 000 лева. 

- Визуализация на проекта – не повече от 5 000 лева. 

- Одит на проекта – не повече от 20 000 лева. 

2. По Компонент 2 „Проекти с кратък период на действие и бърз резултат и дейности за привличане на нови членове в клъстера”:  

( Дейности, насочени към подпомагане развитието на клъстера и привличане на нови членове:

- Организиране и провеждане на събития за представяне на клъстера, насочени към разширяване и развитие на дейността му, както и към привличане на нови клиенти и нови членове на клъстера;

- Създаване на интернет и интранет страници за нуждите на клъстера и изграждане на информационна база данни и др.

( Дейности за насърчаване на клъстерния маркетинг и разширяване на членството на клъстера:

- Извършване на маркетингови проучвания, анализ на целевите пазари в страната и в чужбина, разработване на маркетингова стратегия, инвестиционна стратегия, обща стратегия за развитие на клъстера, в случай, че клъстерът няма разработени такива;

- Популяризиране на името (марката) на клъстера – разработване и отпечатване на брошури и информационни материали за представяне на дейността на клъстера;

- Участие на клъстера в национални и международни изложения и панаири;

- Дейности, насочени към свързване в мрежа на членовете на клъстера, включително изграждане на транснационални клъстерни връзки за насърчаване на сътрудничеството с други клъстери. 

( Други маркетингови дейности, дейности за привличане на нови членове и др., които са включени в маркетинговата стратегия и/или в общата стратегия за развитие на клъстера.

3. По Компонент 3 „Инвестиционен компонент” : 

( Придобиване на дълготрайни материални активи (ДМА) за общи клъстерни дейности  - закупуване на оборудване за зали за обучения, тренировъчни центрове, изпитателни лаборатории, производствени центрове и други, в които ресурсите се ползват от всички клъстерни членове и се управляват от клъстерната организация;

( Придобиване на дълготрайни нематериални активи (ДНА) за общи клъстерни дейности - софтуерни приложения, права по патенти, лицензи, „ноу-хау” или непатентовани технически познания и др., представляващи дълготрайни нематериални активи;

( Извършване на строително-монтажни работи (СМР) за подобряване на функционалните характеристики на съществуващи сгради и помещения - собственост на клъстера или на член на клъстера, когато това е непосредствено свързано и необходимо за въвеждане в експлоатация на дълготрайните материални активи, посочени по-горе.
Предвид изложеното, посочената във Вашия въпрос дейност за „сертифициране по ISO” не спада към допустимите за финансиране дейности по настоящата процедура и такава не следва да бъде включвана в проектното предложение.  
/ОТГОВОРИ НА ВЪПРОСИ, ПУБЛИКУВАНИ НА 10.12.2010 г./ 
Въпрос № 31:

Здравейте, 

 

В няколко от Вашите отговори, публикувани на страницата на ИАНМСП, Вие се позовавате на определението за предприятие по Закона за малките и средни предприятия: "всяко физическо лице, юридическо лице или гражданско дружество, което извършва стопанска дейност, независимо от собствеността, правната и организационната си форма", когато отговаряте на въпроси свързани с кандидати, които са регистрирани по ЗЮЛНЦ (Отговор 11: "Съгласно Допълнителните разпоредби - § 1, т. 1 от Закона за малките и средните предприятия, „предприятие” е всяко физическо лице, юридическо лице или гражданско дружество, което извършва стопанска дейност, независимо от собствеността, правната и организационната си форма. В този смисъл, независимо от факта, че обединението-кандидат е регистрирано като юридическо лице с нестопанска цел съгласно Закона за юридическите лица с нестопанска цел (ЗЮЛНЦ), за определяне на категорията му – микро, малко или средно предприятие, следва да бъдат приложени критериите, посочени в Закона за малките и средните предприятия, за определяне категорията на предприятията.").

 

Същевременно в насоките за кандидатстване е посочено следното: "С оглед избягване на припокриването на интервенциите между ОП „Конкурентоспособност” и Програмата за развитие на селските райони 2007-2013 г., подкрепа по настоящата процедура за подбор на проекти не могат да получават: Микропредприятия по смисъла на чл. 3-4 от Закона за малките и средните предприятия, които имат седалище или клон със седалище на територията на община, посочена в Приложение № 2 към Наредба № 29/2008 г., издадена от министъра на земеделието и храните и/или заявили за подпомагане дейности по проекти, които се осъществяват в община на територията на селските райони в Република България - Приложение № 2 към Наредба № 29/2008 г. (Приложение Р към Насоките за кандидатстване).". 

 

Предвид горепосоченото може да се заключи, че всички лица, извършващи стопанска дейност (дори и допълнителна стопанска дейност от лице, регистрирано по ЗЮЛНЦ), които са със седалище и адрес на управление на територията на община от Приложение 2 (селска община), не могат да кандидатстват по процедура "Подкрепа за развитието на клъстерите в България". Предвид че посочената причина за това ограничение е "избягване на припокриването на интервенциите между ОП "Конкурентоспособност" и Програмата за развитие на селските райони 2007-2013", то би трябвало да следва, че тези клъстери, които са регистрирани по ЗЮЛНЦ, имат допълнителна стопанска дейност, отговарят на изискванията за микропредприятие и са регистрирани на територията на селска община, би трябвало да бъдат допустими по Програма за развитие на селските райони. За съжаление, по тази програма явно се прокарва ясно разграничение между лица, регистрирани по ЗЮЛНЦ, и предприятия (в частност микропредприятия), защото изискванията, на които трябва да отговарят кандидатите са следните: 

"За подпомагане могат да кандидатстват физически лица, еднолични търговци (ЕТ) и юридически лица (ЮЛ), които:
1. са микропредприятия по смисъла на чл. 3, ал. 3 от Закона за малките и средните предприятия;
2. имат седалище или клон със седалище, или постоянен адрес за физическите лица на територията на община, посочена в Приложение №2;
3. не са регистрирани като земеделски производители по реда на Наредба № 3 от 1999 г. за създаване и поддържане на регистър на земеделските производители ( ДВ, бр. 10 от 1999 г), като земеделски стопани в Интегрираната система за администриране и контрол (ИСАК) и/или като тютюнопроизводители по Закона за тютюна и тютюневите изделия и не извършват земеделска дейност;
4. са регистрирани по Търговския закон, Закона за кооперациите или Закона за занаятите."

 

В крайна сметка, по Програма за развитие на селските райони категорично могат да кандидатстват микропредприятия регистрирани само по посочените в т.4 закони, но не и по ЗЮЛНЦ. Излиза, че клъстерите, които са регистрирани на територията на община от Приложение 2, по ЗЮЛНЦ, извършват допълнителна стопанска дейност и са със средносписъчен брой на персонала под 10 души, са недопустими и по двете програми. Освен това, имайки предвид, че процедура "Подкрепа за развитието на клъстерите в България" е единствената процедура за финансиране на тези бизнес обединения в България в момента, то моля да ми разясните следните неща: 

1. Как се третират по настоящата процедура кандидати по ЗЮЛНЦ, които са регистрирани на територията на селска община и извършват допълнителна стопанска дейност? 

2. Ако кандидатства лице, което е регистрирано по ЗЮЛНЦ, но не извършва допълнителна стопанска дейност, то счита ли се за предприятие? 

3. Ако отговорът на въпрос 2 е "не", то как следва да се попълнят от въпросния кандидат Декларациите по образец, задължително изискуеми по процедурата (Декларация за обстоятелствата по чл. 3 и чл.4 от Закона за малките и средни предприятия).

 

Предварително Ви благодаря за отговорите. 

 

Поздрави, 

Елена Спасова 

17.11.2010 г.

Отговор № 31: 
1. Допустими по настоящата процедура за предоставяне на безвъзмездна финансова помощ са обединения, създадени от допустими юридически лица, както и еднолични търговци, регистрирани съгласно Търговския закон (описани в т. 2.1.1. „Общи критерии за допустимост на кандидатите” от Насоките за кандидатстване), с правна форма на сдружение съгласно приложимото българско законодателство (Търговски закон, Закон за задълженията и договорите, Закон за юридическите лица с нестопанска цел и други приложими нормативни актове от българското законодателство). 

От друга страна, съгласно т. 2.1.4. „Специфични критерии за недопустимост”, „... подкрепа по настоящата процедура за подбор на проекти не могат да получават: 

· Микропредприятия по смисъла на чл. 3-4 от Закона за малките и средните предприятия, които имат седалище или клон със седалище на територията на община, посочена в Приложение 2 към Наредба № 29/2008 г., издадена от министъра на земеделието и храните и/или заявили за подпомагане дейности по проекти, които се осъществяват в община на територията на селските райони в Република България - Приложение 2 към Наредба № 29/2008 г. (Приложение Р към Насоките за кандидатстване).” 

Както вече беше пояснено в отговора на въпрос 11, съгласно Допълнителните разпоредби - § 1, т. 1 от Закона за малките и средните предприятия (ЗМСП), „предприятие” е всяко физическо лице, юридическо лице или гражданско дружество, което извършва стопанска дейност, независимо от собствеността, правната и организационната си форма. В този смисъл, независимо от факта, че обединението-кандидат е регистрирано като юридическо лице с нестопанска цел съгласно Закона за юридическите лица с нестопанска цел (ЗЮЛНЦ), за определяне на категорията му – микро, малко или средно предприятие, следва да бъдат приложени критериите, посочени в Закона за малките и средните предприятия, за определяне категорията на предприятията.
Предвид гореизложеното, кандидат, регистриран съгласно ЗЮЛНЦ, който попада в категорията микропредприятие съгласно чл. 3-4 от Закона за малките и средните предприятия (ЗМСП) и е със седалище или клон със седалище на територията на община от селските райони в Р. България, посочена в Приложение 2 към Наредба № 29/2008 г. и/или е заявил за подпомагане дейности по проекта, които се осъществяват в община на територията на селските райони е недопустим по настоящата процедура.
Видно от чл. 3, ал. 3, 4 и 5 от ЗЮЛНЦ юридическите лица с нестопанска цел по принцип извършват и допълнителна стопанска дейност, свързана с предмета на основната дейност, за която са регистрирани, и като използват прихода за постигане на определените в устава или учредителния акт цели. Посочените норми съдържат и уредба относно реда и условията за извършване на стопанска дейност.
В допълнение в Насоките за кандидатстване по настоящата процедура не се съдържа уредба относно установяването и доказването дали съответният кандидат извършва стопанска дейност.

Същевременно, видно от т. 3.1.1. Списък на документите за кандидатстване, 2) от Насоките за кандидатстване, кандидатът следва задължително да представи, или Декларация за обстоятелства по чл. 3 и чл. 4 от Закона за малките и средните предприятия (приложимо в случаите, когато кандидатът е микро, малко или средно предприятие), или Декларация за категория на голямо предприятие (приложимо в случаите, когато кандидатът не покрива изискванията за микро, малко или средно предприятие по смисъла на чл. 3 и чл. 4 от ЗМСП).
/ОТГОВОРИ НА ВЪПРОСИ, ПУБЛИКУВАНИ НА 30.12.2010 г./ 
Въпрос № 35  

Здравейте, 

На 17.11.2010г. Ви изпратих въпрос, на който обаче не е публикуван отговор на 30.11.2010 (когато публикувахте поредната бройка въпроси по схемата, сред които и въпрос, зададен на дата по-късна от датата на моя въпрос). Затова Ви задавам въпроса си отново: 

 

"Здравейте, 

 

В няколко от Вашите отговори, публикувани на страницата на ИАНМСП, Вие се позовавате на определението за предприятие по Закона за малките и средни предприятия: "всяко физическо лице, юридическо лице или гражданско дружество, което извършва стопанска дейност, независимо от собствеността, правната и организационната си форма", когато отговаряте на въпроси свързани с кандидати, които са регистрирани по ЗЮЛНЦ (Отговор 11: "Съгласно Допълнителните разпоредби - § 1, т. 1 от Закона за малките и средните предприятия, „предприятие” е всяко физическо лице, юридическо лице или гражданско дружество, което извършва стопанска дейност, независимо от собствеността, правната и организационната си форма. В този смисъл, независимо от факта, че обединението-кандидат е регистрирано като юридическо лице с нестопанска цел съгласно Закона за юридическите лица с нестопанска цел (ЗЮЛНЦ), за определяне на категорията му – микро, малко или средно предприятие, следва да бъдат приложени критериите, посочени в Закона за малките и средните предприятия, за определяне категорията на предприятията.").

 

Същевременно в насоките за кандидатстване е посочено следното: "С оглед избягване на припокриването на интервенциите между ОП „Конкурентоспособност” и Програмата за развитие на селските райони 2007-2013 г., подкрепа по настоящата процедура за подбор на проекти не могат да получават: Микропредприятия по смисъла на чл. 3-4 от Закона за малките и средните предприятия, които имат седалище или клон със седалище на територията на община, посочена в Приложение № 2 към Наредба № 29/2008 г., издадена от министъра на земеделието и храните и/или заявили за подпомагане дейности по проекти, които се осъществяват в община на територията на селските райони в Република България - Приложение № 2 към Наредба № 29/2008 г. (Приложение Р към Насоките за кандидатстване).". 

 

Предвид горепосоченото може да се заключи, че всички лица, извършващи стопанска дейност (дори и допълнителна стопанска дейност от лице, регистрирано по ЗЮЛНЦ), които са със седалище и адрес на управление на територията на община от Приложение 2 (селска община), не могат да кандидатстват по процедура "Подкрепа за развитието на клъстерите в България". Предвид че посочената причина за това ограничение е "избягване на припокриването на интервенциите между ОП "Конкурентоспособност" и Програмата за развитие на селските райони 2007-2013", то би трябвало да следва, че тези клъстери, които са регистрирани по ЗЮЛНЦ, имат допълнителна стопанска дейност, отговарят на изискванията за микропредприятие и са регистрирани на територията на селска община, би трябвало да бъдат допустими по Програма за развитие на селските райони. За съжаление, по тази програма явно се прокарва ясно разграничение между лица, регистрирани по ЗЮЛНЦ, и предприятия (в частност микропредприятия), защото изискванията, на които трябва да отговарят кандидатите са следните: 

"За подпомагане могат да кандидатстват физически лица, еднолични търговци (ЕТ) и юридически лица (ЮЛ), които:
1. са микропредприятия по смисъла на чл. 3, ал. 3 от Закона за малките и средните предприятия;
2. имат седалище или клон със седалище, или постоянен адрес за физическите лица на територията на община, посочена в Приложение №2;
3. не са регистрирани като земеделски производители по реда на Наредба № 3 от 1999 г. за създаване и поддържане на регистър на земеделските производители ( ДВ, бр. 10 от 1999 г), като земеделски стопани в Интегрираната система за администриране и контрол (ИСАК) и/или като тютюнопроизводители по Закона за тютюна и тютюневите изделия и не извършват земеделска дейност;
4. са регистрирани по Търговския закон, Закона за кооперациите или Закона за занаятите."

 

В крайна сметка, по Програма за развитие на селските райони категорично могат да кандидатстват микропредприятия регистрирани само по посочените в т.4 закони, но не и по ЗЮЛНЦ. Излиза, че клъстерите, които са регистрирани на територията на община от Приложение 2, по ЗЮЛНЦ, извършват допълнителна стопанска дейност и са със средносписъчен брой на персонала под 10 души, са недопустими и по двете програми. Освен това, имайки предвид, че процедура "Подкрепа за развитието на клъстерите в България" е единствената процедура за финансиране на тези бизнес обединения в България в момента, то моля да ми разясните следните неща: 

1. Как се третират по настоящата процедура кандидати по ЗЮЛНЦ, които са регистрирани на територията на селска община и извършват допълнителна стопанска дейност? 

2. Ако кандидатства лице, което е регистрирано по ЗЮЛНЦ, но не извършва допълнителна стопанска дейност, то счита ли се за предприятие? 

3. Ако отговорът на въпрос 2 е "не", то как следва да се попълнят от въпросния кандидат Декларациите по образец, задължително изискуеми по процедурата (Декларация за обстоятелствата по чл. 3 и чл.4 от Закона за малките и средни предприятия)."

 

Предварително Ви благодаря за отговорите. 

 

Поздрави, 

Елена Спасова 

30.11.2010 г.  
Отговор № 35  
Моля, вижте публикувания отговор на Въпрос № 31. 

В допълнение, допустими за финансиране по настоящата процедура за предоставяне на безвъзмездна финансова помощ са обединения, създадени от допустими юридически лица, както и еднолични търговци, регистрирани съгласно Търговския закон (описани в т. 2.1.1. „Общи критерии за допустимост на кандидатите” от Насоките за кандидатстване), с правна форма на сдружение съгласно приложимото българско законодателство (Търговски закон, Закон за задълженията и договорите, Закон за юридическите лица с нестопанска цел и други приложими нормативни актове от българското законодателство). 

От друга страна, съгласно т. 2.1.4. „Специфични критерии за недопустимост”, „... подкрепа по настоящата процедура за подбор на проекти не могат да получават: 

· Микропредприятия по смисъла на чл. 3-4 от Закона за малките и средните предприятия, които имат седалище или клон със седалище на територията на община, посочена в Приложение 2 към Наредба № 29/2008 г., издадена от министъра на земеделието и храните и/или заявили за подпомагане дейности по проекти, които се осъществяват в община на територията на селските райони в Република България - Приложение 2 към Наредба № 29/2008 г. (Приложение Р към Насоките за кандидатстване).” 

Както вече беше пояснено в отговора на въпрос 11, съгласно Допълнителните разпоредби - § 1, т. 1 от Закона за малките и средните предприятия (ЗМСП), „предприятие” е всяко физическо лице, юридическо лице или гражданско дружество, което извършва стопанска дейност, независимо от собствеността, правната и организационната си форма. В този смисъл, независимо от факта, че обединението-кандидат е регистрирано като юридическо лице с нестопанска цел съгласно Закона за юридическите лица с нестопанска цел (ЗЮЛНЦ), за определяне на категорията му – микро, малко или средно предприятие, следва да бъдат приложени критериите, посочени в Закона за малките и средните предприятия, за определяне категорията на предприятията.
Предвид гореизложеното, кандидат, регистриран съгласно ЗЮЛНЦ, който попада в категорията микропредприятие съгласно чл. 3-4 от Закона за малките и средните предприятия (ЗМСП) и е със седалище или клон със седалище на територията на община от селските райони в Р. България, посочена в Приложение 2 към Наредба № 29/2008 г. и/или е заявил за подпомагане дейности по проекта, които се осъществяват в община на територията на селските райони е недопустим по настоящата процедура.
Ако кандидатът е регистриран по ЗЮЛНЦ и не извършва стопанска дейност, то за него е неприложимо определението за „предприятие” съгласно § 1, т. 1 от Закона за малките и средните предприятия. В този случай, той не следва да попълва и прилага Декларация за обстоятелствата по чл. 3 и чл. 4 от ЗМСП, за която в т. 3.1.1 от Насоките за кандидатстване по процедурата изрично е указано: „приложимо в случаите, когато кандидатът е микро, малко или средно предприятие”.
Въпрос № 36  

Във връзка с обявената процедура за подбор на проекти BG161PO003-2.4.01 „Подкрепа за развитието на клъстерите в България”, бих искала да задам следните въпроси: 

1. Относно допустимост на участниците в клъстера. Допустими ли са организации, занимаващи се с производството на биоторове и компости? Кодът на основната им икономическа дейност не е  в Сектор С, код 10 и код 11. Посочените продукти са извън продуктите, изброени в приложение П към Насоките за кандидатстване. Моля да дадете конкретен отговор, извън текста на Насоките за кандидатстване.
2. Относно изграждане на изпитвателна лаборатория към клъстера, допустимо ли е закупуване на консумативи за лабораторията - химикали, препарати, реагенти, които са необходими за работата на апаратурата, която ще се закупи по проекта?

3. Във връзка с реализирането на компонент 1 "...ресурно обезпечаване на административното тяло на клъстера..." допустими ли са като разход, закупуване на компютри, принтери, телефон, факс, които да осигурят изпълнение на задълженията на персонала за управление и координация?

4. При процеса на кандидатстване, може ли организацията - кандидат да представи Устав, съгласно ЗЮЛНЦ, и да предприеме действия по регистрация в съда след спечелване на проекта.

Предварително Благодаря за информацията!

Любка Василева
07.12.2010. 

Отговор № 36 

1.  Предвид факта, че във Вашия въпрос липсва достатъчно конкретна информация относно предмета на дейност, осъществяван от кандидата, както и код на икономическата дейност съгласно КИД - 2008 – Приложение С от Насоките за кандидатстване, следва да имате предвид, че в случай, че кодът на основната икономическа дейност не попада в някои от посочените като недопустими кодове и сфери на дейност в т. 2.1.4 „Специфични критерии за недопустимост” от Насоките за кандидатстване, не присъства в Приложение П към Насоките – Анекс I към Договора за създаване на Европейската общност, и кандидатите отговарят на всички останали условия и изисквания за допустимост по процедурата, същите са допустими за участие. 

В допълнение следва да имате предвид, че категорично решение относно допустимостта или недопустимостта на даден кандидат или проект може да се вземе само от членовете на Оценителната комисия по процедурата, които на етап оценка на проектното предложение ще разполагат с пълната информация и документи, включени в съответното проектно предложение. 

2. Съгласно т. 2.3.1. „Допустими разходи” от Насоките за кандидатстване допустимите за финансиране разходи по Компонент 3 „Инвестиционен компонент” включват: 

· Разходи за придобиване на дълготрайни материални активи (ДМА) за общи клъстерни дейности – разходи за закупуване и въвеждане в експлоатация на дълготрайни материални активи за общи клъстерни дейности – закупуване на оборудване за зали за обучения, тренировъчни центрове, изпитателни лаборатории, производствени центрове и други, в които ресурсите ще са от полза за всички клъстерни членове и се управляват от клъстерната организация; 
· Разходи за придобиване на дълготрайни нематериални активи (ДНА) за общи клъстерни дейности – разходи за закупуване и въвеждане в експлоатация на дълготрайни нематериални активи – специализирани софтуерни приложения, включително софтуерни системи за управление на клъстера, права върху патенти, лицензи, „ноу-хау” и др., представляващи дълготрайни нематериални активи; 

· Разходи за подобряване на функционалните характеристики съществуващи сгради и помещения – собственост на клъстера или на член на клъстера чрез извършване на строително-монтажни работи (СМР), когато това е непосредствено свързано и необходимо за въвеждане в експлоатация на ДМА, посочени по-горе – не повече от 20% от общите допустими разходи по Компонент 3;
· Принос в натура, включващ предоставяне на земя или застроен недвижим имот или част от него за целите на изпълнение на проекта – максимум до 20% от общите допустими разходи по Компонент 3. 

В допълнение, следва да имате предвид, че съгласно т. 2.3.2. „Недопустими разходи” от Насоките за кандидатстване за недопустими се считат следните разходи: 

- разходи за оборудване втора употреба;

- разходи за закупуване на ДМА и ДНА, които не са предназначени за изпълнение на общи клъстерни дейности;

- разходи за ползване на общи консултантски услуги – напр. разходи за ползване на счетоводни услуги, юридически услуги, посреднически услуги и други, свързани с обичайни дейности на членовете на клъстера;

- разходи за застраховки;

- разходи банкови такси и комисионни;

- непредвидени разходи;

- разходи за закупуване на земя;

- разходи за закупуване или наемане на транспортни средства и съоръжения;

- загуби от обмяна на валута;

- разходи за данъци, включително възстановим ДДС;

- разходи за материали, резервни части и консумативи за производството;
- всички разходи, които не попадат в обхвата на допустимите дейности по процедурата. 

3. Съгласно т. 2.3.1. „Допустими разходи” от Насоките за кандидатстване по процедурата в рамките на Компонент 1 „Изграждане и подкрепа на административното тяло на клъстера” изчерпателно са посочени и изброени всички допустими за финансиране разходи по компонента, както следва: 

· Разходи за възнаграждения, включително за здравни и осигурителни вноски за сметка на работодателя за персонала на административното тяло на клъстера, изплатени въз основа на трудов договор, като са допустими разходите за 4-ма служители, наети на пълен работен ден; 

· Разходи за ресурсно обезпечаване на управителното и административно тяло на клъстера – режийни разходи и разходи за консумативи за работните помещения на административното тяло на клъстера (разходи за електричество, отопление, вода, телефон, факс, интернет достъп, консумативи – офис материали за работните помещения на административното тяло на клъстера);
· Разходи за участия в семинари, тренинги, конференции, информационни събития, обмен на опит, добри практики и други за управителното и административното тяло на клъстера – разходи за такси за участие в посочените събития и разходи за командировки (пътни, дневни и квартирни) във връзка с участия в подобни събития;
· Разходи за консултантски услуги за изготвяне на проектното предложение по настоящата процедура – до 5% от общите допустими разходи по проекта, но не повече от 10 000 лева;

· Разходи за визуализация на проекта – не повече от 5 000 лева;

· Разходи за одит на проекта, извършен от регистриран одитор – не повече от 20 000 лева. 

Предвид изложеното, посоченото във Вашия въпрос „закупуване на компютри, принтери, телефон, факс” се явява недопустим разход по Компонент 1 „Изграждане и подкрепа на административното тяло на клъстера”. 
4. Следва да имате предвид, че съгласно т. 3.1.1 „Списък на документите за документите за кандидатстване” от Насоките по настоящата процедура, на етап кандидатстване кандидатите следва да представят Основни документи (Формуляр за кандидатстване – Приложение А, Бюджет – Приложение Б и Логическа рамка – Приложение В) и Придружителни документи (изчерпателно посочени и изброени в параграф 2 „Придружителни документи” от т. 3.1.1, сред които и Удостоверение за актуално състояние на кандидата, издадено от съответния съд не по-рано от 3 месеца преди датата на подаване на проектното предложение, като в случай, че кандидатът/организацията, участваща в дружеството-кандидат по смисъла на чл.357-364 от ЗЗД е регистриран/а по Закона за търговския регистър, Удостоверение за актуално състояние не следва да бъде прилагано към проектното предложение, а обстоятелството ще се проверява по служебен път съгласно чл.23, ал.4 от Закона за търговския регистър). 

Съгласно Приложение Ж „Критерии и методология за оценка на проектните предложения” – „в случай, че Удостоверение за актуално състояние липсва към проектното предложение, не е представено като копие, заверено от кандидата, и/или е издадено по-рано от 3 месеца преди датата на подаване на проектното предложение и в случай, че кандидатът не е регистриран по ЗТР, Удостоверението за актуално състояние се изисква за допълнително представяне от страна на кандидата, като за целта се предоставя срок от 7 (седем) календарни дни от датата на получаване на писменото искане. В случай на непредставянето му, или повторното му представяне, но не в изискуемата форма, или представянето му, но след изтичане на определения срок от 7 календарни дни, респективно представянето на товарителница, издадена след изтичане на определения срок, проектното предложение се отхвърля само и единствено на това основание.” 

Въпрос № 37 

Здравейте, 

Бих искала да ви задам следните въпроси:

1. Изброеният списък с допустими дейности по Компонент 2 изчерпва ли всички дейности, които могат да бъдат включени в проекта по този компонент?

2. В обученията, организирани по компонент 2 могат ли да участват редовни служители на фирмите, или единствено и само техните представители в Общото събрание и Управителния съвет на клъстера?

Благодаря Ви предварително!

Поздрави,

Красимира Шиндарова
07.12.2010. 
Отговор № 37  

1. При изготвяне на Вашето проектно предложение и определяне на дейностите, които да включите в него, следва да имате предвид, че посочените в т.2.2. „Допустимост на проектите/дейностите”, параграф 3 „Видове проекти/допустими дейности” от Насоките за кандидатстване дейности по Компонент 2 „Проекти с кратък период на действие и бърз резултат, и дейности за привличане на нови членове в клъстера” са примерни, като кандидатите могат да предложат и други проекти с кратък период на действие и бърз резултат, включващи маркетингови дейности, дейности за привличане на нови членове и др., които са включени в маркетинговата стратегия и/или общата стратегия за развитие на клъстера в  случай, че такава е приложена към проектното предложение. 

2. Съгласно т. 2.2. „Допустимост на проектите/дейностите, параграф 3 „Видове проекти/допустими дейности” от Насоките за кандидатстване по Компонент 1 „Изграждане и подкрепа на административното тяло на клъстера” допустими за финансиране са дейности за повишаване капацитета за управление и координация на клъстера – участия в семинари, тренинги, конференции, информационни събития, обмен на опит, добри практики и други за управителното и административното тяло на клъстера – т.е. за персонала, нает да извършва дейностите по управление и координация на клъстера. 

В допълнение, следва да имате предвид, че с оглед избягване на припокриването на интервенциите между ОП „Конкурентоспособност” и ОП „Развитие на човешките ресурси” по Компонент 1 са недопустими разходите за участия в семинари, тренинги, конференции, информационни събития, обмен на опит, добри практики и други на заети лица, които са финансирани по ОП „Развитие на човешките ресурси”. 
Също така, следва да имате предвид, че съгласно т.  2.3.1. „Допустими разходи” и конкретно, т.2.3.1.2 „Специфични допустими разходи по процедурата” по Компонент 2 „Проекти с кратък период на действие и бърз резултат, и дейности за привличане на нови членове в клъстера” са допустими разходите за организиране и провеждане на събития за представяне на клъстера и на клъстерни мрежови събития (включително  семинари, конференции, тренинги), насочени към разширяване и развитие на дейността на клъстера, както и към привличане на нови клиенти и нови членове на клъстера и създаване на мрежи между членовете на клъстера. 

Предвид изложеното, Насоките за кандидатстване не поставят ограничения по отношение на участниците в дейностите, предвидени за реализиране в проектното предложение, кандидатът следва сам да прецени целесъобразността от включване на едни или други представители в събитията в зависимост от целите, които иска да постигне с изпълнението на конкретния проект.  
